Vučić: Nimalo naivne ideje da se Kosovo hitno primi u NATO - mojKontakt portal - Radio Televizija Kontakt\nPredsjednik Srbije Aleksandar Vučić ocijenio je da ideja za hitan prijem Kosova u NATO nije potekla iz Prištine, nego od albanskih lobista, te ocijenio da je cilj da četiri zemlje EU priznaju takozvano Kosovo, kao i da se Srbija stavi pred svršen čin.\n– Ne mogu u ovom trenutku da procijenim koliko je realna opasnost, ali svakako nimalo naivna situacija za nas – rekao je Vučić.\nVučić je rekao novinarima u Kragujevcu da je za ideju i mogućnost da takozvano Kosovo postane član NATO-a čuo od srpskih obavještajnih službi prije sedam mjeseci.\n– To nije ideja Kosova, nego nekih albanskih lobista, između ostalog i u SAD. Njima je to važno, jer žele time da natjeraju četiri zemlje EU koje su članice NATO-a da priznaju nezavisnost Kosova. To je lagani izgovor za dio nekih zemalja da to prihvate i kažu – moramo jer nemamo drugi izlaz – rekao je Vučić.\nOn je rekao da ma koliko god država da prizna Kosovo i šta god neko radio, i bez obzira na pritiske i ucjene, Srbija će, za razliku od njih, da se pridržava međunarodnog prava, Povelje UN i poštovanja teritorijalnog integriteta međunarodno priznatih zemalja i u skladu sa tim se ponašati.\nVučić je rekao da su za njega ovi dani, od kada je izbila kriza oko Ukrajine, bukvalno kao noćna mora i najteži u njegovom profesionalnom radu, te da je u razgovoru sa evropskim zvaničnicima čuo sve primjedbe i kritike i pritiske kakve u zadnjih deset godina nikada nije doživio.\nŠto se tiče potrebe nekih ljudi da se iživljavaju nad Srbijom, kao što je švedski diplomata zvaničnik Karl Bilt koji je rekao da je stavom o Ukrajini Srbije sebe diskvalifikovala za članstvo u EU, Vučić je rekao da to mnogo više govori o njima, pošto nisu u stanju da urade bilo šta nekome ko je veći i snažniji od Srbije.\n– Čestitam Biltu, uspio je u životu – rekao je Vučić.\nKada je riječ o hibridnom ratu protiv Srbije, Vučić je naveo primjere lažnih vijesti povodom transaprenta vezanog za film “Maratonci trče počasni krug” sa jučerašnje utakmice na “Marakani”, zatim izmišljenog aviona koji je iz Srbije poslat po sekretara ruskog Savjeta bezbjednosti Nikolaja Patruševa, te lažnih vijesti da Srbija ne podržava teritorijalni integritet Ukrajine.\n– Zašto bi se radovali da neko bude uspješniji, što da se raduju našem uspjehu? Sve što mogu da urade protiv Srbije uradiće iz dela regiona, gdje misle da su završili posao sa Srbijom, ušli u EU, NATO. Samo mi je nevjerovatno da tešku situaciju u Ukrajini koriste samo za napad na Srbiju. Bar tri zemlje u okruženju ničim se drugo ne bave – rekao je Vučić.\nŠto se tiče najave da se Njemačka dodatno naoružava sa sto milijardi evra, on je rekao da Nijemci imaju najrazvijeniju odbrambenu industriju u Evropi i sa 100 milijardi evra biće najsnažnija armija u Evropi.\n– Na nas viknu kada uložimo 500 do 600 miliona evra. Čestitam Nijemcima ako imaju toliko novca, 100 milijardi evra. To potpuno mijenja sve na evropskom nivou – rekao je Vučić.\nVučić je danas u Kragujevcu prisustvovao ceremoniji obilježavanja početka radova na izgradnji nove fabrike kompanije “Vaker Nojson”, koja se bavi proizvodnjom građevinskih mašina i cjelokupne mašinske opreme koja je potrebna u građevinskoj industriji, javlja Srna.\nOdržan izbor za Miss Balkana 2022. u Banjaluci


Bivši premijer Mirko Cvetković pod istragom zbog novog biznisa! : Nadlanu.com\nBivši premijer Mirko Cvetković pod istragom zbog novog biznisa!\nObjavljeno 19. feb 2013. / 14:23:14\nPostupak protiv Cvetkovića pokrenut nakon što je “Alo!” postavio pitanje Agenciji da li je za nove poslovne aktivnosti bivšeg premijera data saglasnost na način kako to propisuje Zakon o Agenciji za borbu protiv korupcije. Iz te institucije je stigao odgovor da je „uvidom u službenu evidenciju utvrđeno da nije evidentiran zahtev Mirka Cvetkovića za obavljanje posla nakon prestanka javne funkcije“.\nCvetković je u izjavi medijima 23. januara ove godine potvrdio da je po prestanku javne funkcije narodnog poslanika uveliko uplovio u inostrani biznis.\n- Trenutno radim na jednom manjem projektu koji je vezan sa SAD, a u toku su razgovori o jednom ozbiljnijem projektu, takođe u inostranstvu - izjavio je Mirko Cvetković, ali nije objasnio o kakvom poslovnom angažmanu je reč.\nTatjana Babić, direktorka Agencije za borbu protiv korupcije, u izjavi za „Alo!“ potvrdila je da je ta institucija pre nekoliko dana započela istragu o novom biznisu bivšeg premijera.\n- Agencija je formirala predmet i time je započeta zakonska procedura provere svih okolnosti oko poslovnog angažmanja gospodina Mirka Cvetkovića. Imajući u vidu činjenicu da bivši premijer od Agencije nije zatražio saglasnost za obavljanje novog posla, ceo slučaj će ispitati naša Služba za rešavanje sukoba interesa. Javnost će o svemu biti obaveštena tek kada postupak bude okončan - kaže za „Alo!“ Tatjana Babić.\nZakon o Agenciji za borbu protiv korupcije u članu 38 propisuje da funkcioner kome je prestala javna funkcija „dve godine po prestanku funkcije ne može da zasnuje radni odnos, odnosno poslovnu saradnju sa pravnim licem, preduzetnikom ili međunarodnom organizacijom koja obavlja delatnosti u vezi sa funkcijom koju je funkcioner vršio, osim po dobijenoj saglasnosti Agencije“.\nZakon takođe obavezuje bivšeg funkcionera da pre zasnivanja radnog odnosa, odnosno poslovne saradnje, zatraži saglasnost Agencije. Ta institucija je dužna da po zahtevu odluči u roku od 15 dana, a u slučaju da u tom roku ne odgovori, smatra se da postoji saglasnost.\n“Alo!” je pokušao da preko DS-a, čiji je Cvetković donedavno bio poslanik, dobije komentar o ovom slučaju, ali do zaključenja ovog izdanja nam se niko nije javljao na poznate brojeve telefona.\nNenanja Nenadić, programski direktor „Transparentnosti Srbija“, smatra da novi angažman bivših funkcionera treba posmatrati u zavisnosti od toga šta je delatnost novog poslodavca.\n- Imajući u vidu da je predmet rada premijera veoma širok, jer se vlada praktično bavi svim pitanjima, teško je zamisliti bilo koji novi spektar poslova koji se praktično ne dovodi u vezu sa prethodnom Cvetkovićevom funkcijom - kaže Nenadić.\nNa naše pitanje da li postoji sukob interesa ukoliko se ispostavi da je Cvetković ostvario inicijalne kontakte sa novim poslodavcem isključivo sa pozicije funkcije premijera Srbije, Nenadić kaže da to svakako može da bude problematično.\n- Potpuno je drugačija situacija ukoliko ta firma ili organizacija nema nikakve aktivnosti u Srbiji i u tom slučaju Agencija bi bez rezerve mogla da izda saglasnost za zapošljavanje. Međutim, ukoliko je firma imala ranije kontakte i aktivnosti u Srbiji, onda bi to zahtevalo da se utvrdi koje prirode su ti kontakti bili, kao i to da li je lično Cvetković sa njima imao kontakte u periodu dok je bio premijer - zaključuje Nemanja Nenadić.


INTEGRACIJE Iz Brisela stiglo veliko priznanje\nSnaženje naših veza s EPP-om značajno doprinosi i jačanju odnosa Crne Gore i Evropske unije\nBošnjačka stranka (BS) bi narednog mjeseca trebala postati punopravna članica Evropske narodne stranke (EPP). To bi bila prva stranka iz Crne Gore koja je ušla u blok najjače političke grupacije Evropske unije.\nKako je u intervjuu za "Pobjedu" istakao član Izvršnog odbora Bošnjačke stranke za međunarodnu saradnju Sead Šahman, odluka bi se trebala objaviti na narednoj sjednici Skupštine EPP-a, koja će se održati 9. i 10. septembra u Briselu, u Evropskom parlamentu.\n- Bošnjačka stranka je već dobila poziv za taj skup i odredila delegaciju koja će je finalno predstaviti i, uvjeren sam, donijeti luču evropskih narodnjaka u Crnu Goru - rekao je Šahman.\nNaveo je i da sve ono što su do sada uradili na putu integracije BS-a u EPP preporučuje ih članicama ovog političkog saveza kao pouzdanog partnera iz naše zemlje.\n- Cijenim da članstvo u velikim evropskim političkim porodicama za partije iz zemalja koje su izvan EU predstavlja najbolju vrstu međunarodnog priznanja i legitimacije. To će dati značajnu prednost i na domaćoj političkoj sceni - izjavio je Šahman u razgovoru za "Pobjedu".\nNaglasio je i da je BS dala veliki doprinos ostvarivanju jednog od značajnih strateških ciljeva za Crnu Goru - članstvo u NATO.\n- Snažno podržavamo i proces pristupanja Evropskoj uniji. Također, postižemo i veću integraciju manjinskih naroda u institucije i njihovo aktivnije učešće na mjestima donošenja odluka. Izgradnja odnosa s EPP-om predstavlja partnerstvo s najutjecajnijom evropskom političkom grupacijom, odnosno političkim subjektima s kojima dijelimo mnogo zajedničkih vrijednosti demokratije, slobode pojedinca, socijalne pravde, vladavine prava, snažnih institucija i očuvanih porodičnih i tradicionalnih vrijednosti. Snaženje naših veza s EPP-om značajno doprinosi i jačanju odnosa Crne Gore i Evropske unije.\nTime se ohrabruju i proevropske snage u državi koja je kandidat za članstvo, a što je naročito važno u ovim godinama koje su od velikog značaja za daljnje djelovanje EU, usljed svih nedaća koje se dešavaju poput Brexita - rekao je Šahman.\nSead Šahman Foto: Facebook\nNaglasio je da je opredjeljenje EPP-a da se proširenje EU nastavi te naveo da je i novoizabrana predsjednica Evropske komisije Ursula fon der Lajen (Von der Leyen), koja dolazi upravo iz Evropske narodne partije, pozvala zemlje članice EU da zadrže politiku otvorenih vrata za zemlje zapadnog Balkana. O posvećenosti predsjednice Evropske komisije za proširenje prema našem regionu je govorio i novi/stari predsjednik vanjskopolitičkog odbora u Evropskom parlamentu David Mekalister (McAllister), s kojim su predstavnici BS-a imali više puta priliku da razgovaraju. On, također, dolazi iz redova EPP-a, iskazuje otvorenost za nove članice i zalaže se za politiku proširenja, pozivajući se i na posvećenost njemačke kancelarke Angele Merkel prema proširenju EU. To su zaista ohrabrujuće poruke za naš region, a, ako bih bio konkretniji, onda se to najbliže odnosi na Crnu Goru, koja je najviše odmakla u pregovorima s EU.\nKo je iz Crne Gore članica EPP-a?\n- Imat ćemo tu čast da budemo prva stranka iz Crne Gore koja će biti dio tako snažne političke alijanse. To za nas predstavlja zadovoljstvo, ali i obavezu da nastavimo snažna zalaganja za izazove kao što su dodatni razvoj stranačkih instituta i partijske mreže, ulaganje u ljudski kapital i razvoj političkih vještina, specijaliziranje i obuka za više vrsta javnih politika - kazao je Šahman.\nBošnjačka stranka EPP Sead Šahman Crna Gora


Važan trenutak za Sakramento: Kako zadržati Bogdanovića i Hilda - Sportska centrala\nPočetak sezone u NBA ligi se rapidno približava, a timovi osim priprema za novu sezonu moraju da razmišljaju i o još nekim veoma bitnim stvarima.\nKada su u pitanju Sakramento Kingsi trenutno je glavna tema status Bogdana Bogdanovića i Badija Hilda, odnosno produžetak ugovora sa ovom dvojicom igrača.\nTrenutno je aktuelnija tema Hildovog ugovora pošto Sakramento ima rok do 21. oktobra da potpišu četvorogodišnji nastavak saradnje vredan 130.7 miliona dolara ili petogodišnji za 170 miliona dolara. Kada je u pitanju Bogdanović rok je 30. juni, a Bogdanović bi, ukoliko potpiše ugovor, dobio 51.4 miliona dolara za četiri sezone.\nUkoliko ovi rokovi prođu bez dogovora, odnosno bez novih ugovora, Hild i Bogdanović će postati ograničeno slobodni agenti, odnosno Kingsi će imati pravo da izjednače ponude koji bi stigle iz drugih klubova.\nKako trenutno stoje stvari, prenosi „Sacramento Bee“, realna opcija je upravo ova, odnosno obojica će postati ograničeno slobodni agenti, pa će Kingsi sačekati da tržište odredi njihovu vrednost narednog leta.\nHild je više puta isticao da želi novi ugovor, ali i više novca, dok će Bogdan pokušati da iskoristi briljantan nastup na Svetskom prvenstvu u Kini i da igrama u predstojećoj sezoni sebi znatno popravi pregovaračku poziciju.


Naša reprezentativka igra zaista odlično ove sezone, kako u Evroligi, tako i u šampionatu. Udarna je pesnica Dinama iz Kurska, koji je dosadašnjim partijama pokazao da je glavni favorit za osvajanje evropske titule.\nTo su na svojoj koži osetile i košarkašice Šoprona, koje su doživele ubedljiv poraz u Kursku. Najzaslužnija za novo slavlje Ruskinja bila je Sonja Petrović, koja je meč završila sa 22 poena, četiri skoka i pet asistencija, što joj je donelo 31 indeksni poen. I to sve za samo 27 minuta.\nPosle takve partije nije bilo dileme, pa je srpska košarkašica proglašena za igračicu utakmice.\nU ekipi Šoprona najbolja je bila talentovana Aleksandra Crvendakić, koja je postigla 11 poena. Jelena Milovanović je meč okončala sa devet, dok je Tina Jovanović imala dva.


VMRO DPMNE: Neprihvatljivi uslovi za formiranje vladajuće koalicije\nPartija mandatara za sastavljanje nove vlade Makedonije Nikole Gruevskog, VMRO DPMNE, saopštila je danas da su neprihvatljivi uslovi za formiranje vladajuće koalicije, koje je postavila Demokratska unija za integraciju (DUI) Alija Ahmetija.\nPredsjedništvo albanske partije DUI u četvrtak navečer je utvrdilo ključne elemente od kojih neće odustati u pregovorima sa bilo kojom makedonskom partijom i koje mandatar za formiranje vlade Makedonije mora da prihvati.\nTo su ozvaničavanje albanskog jezika, produžavanje mandata Specijalnog tužilaštva za prisluškivane razgovore i ubrzavanje procesa eurointegracija.\nMeđutim, VMRO DPMNE danas navodi da neće pregovarati, niti dozvoliti promjenu Ustava kojom bi albanski postao drugi zvanični jezik Makedonije, a mandat Specijalnom tužilaštvu za prisluškivane razgovore bio produžen.\nGruevski ima rok do 29. januara da obezbijedi većinu u parlamentu i da formira kabinet.\nNjegova stranka je na nedavnim izborima osvojila 51 mandat, a sa 10 poslanika dugogodišnjeg koalicinog partnera DUI imala bi tijesnu većinu od 61 poslanika u Sobranju sa 120 mjesta.\nLider DUI Ali Ahmeti je prije tri dana rekao da očekuje poziv Gruevskog za pregovore o novoj koalicionoj vladi, a dva druga moguća koaliciona partnera, Pokret Besa i Alijansa za Albance rekla su da ne žele da pregovaraju o vladi.\nUkoliko Gruevski ne uspije da formira vladu do 29. januara, mandat bi trebalo da dobije lider druge po veličini partije, Socijaldemokratskog saveza Makedonije (SDSM), koji je osvojio 49 mandata.


ŠARČEVIĆ: Novi model polaganja završnog ispita za osmake | (Vesti - 11.01.2020) Novi Sad\n11.01.2020 u 10:30h\nŠARČEVIĆ: Novi model polaganja završnog ispita za osmake\nOsmaci će na kraju godine polagati završni ispit po novom modelu, a sasvim drugačiji biće i način pregledanja njihovih testova.\nOvo je za "Novosti" najavio ministar prosvete, nauke i tehnološkog razvoja Mladen Šarčević. U pripremi je novi model male mature, prema kome bi zadaci iz matematike i srpskog, odnosno maternjeg jezika trebalo da ostanu slični sadašnjim, a drugačije bi izgledao treći test.\n– Konačan model još nije definisan, ali tim stručnjaka radi na tome. Druga novina je način pregledanja testova iz koga želimo u najvećom meri da isključimo ljudski faktor. Urađeni testovi će se skenirati i pregledati automatski, uz pomoć specijalnog softvera koji je već u izradi – objašnjava ministar Šarčević\nOn pojašnjava da je namera je da se smanji mogućnost manipulacije, dodavanja bodova i grešaka u ocenjivanju.\nMinistar najavljuje i novine u štampanju testova, kako bi se povećala bezbednost i smanjila šansa da zadaci budu "provaljeni" kao prošle godine. U Zavodu za vrednovanje kvaliteta obrazovanja u Fabrisovoj ulici biće oformljena štamparija čiji će posao biti štampanje završnog ispita.\nDetaljnije o promenama u polaganju završnog ispita pročitajte na sajtu "Večernjih novosti".\n11.06.2019. - ŠARČEVIĆ: Za uvođenje obavezne srednje škole potrebna i izmena Ustava\nPovezane teme mala matura osmaci polaganje ispita završni ispit


Kelme štucne Garra 92110 - bele sa crvenim znakom\nKelme štucne Garra 92110 - bele sa crvenim znakomBudite prvi koji će oceniti ovaj proizvodBrz pregledIzuzetno kvalitetne štucne, izrađene u Španiji. Potpuno drugaciji osećaj od onog na koji ste navikli koristeći druge brendove.Dostupnost: Proizvod je rasprodat i trenutno ga nije moguće naručiti. Očekujemo da će uskoro ponovo biti u ponudi. Prikazana cena je poslednji put ažurirana kada je proizvod bio dostupan.\n1.150 din Special Price\n863 din Ušteda: 287 din (25%)Pošalji email prijatelju\nIzuzetno kvalitetne štucne, izrađene u Španiji. Potpuno drugaciji osećaj od onog na koji ste navikli koristeći druge brendove.


Smeštaj u objektu vila Zlatarka je na bazi prenoćišta u dvokrevetnim i trokreveetnim sobama ili petorkrevetnim apartmanima. Sve sobe i apartmani su opremljeni kupatilima sa tuš kabinama, TV, centralno grejanje, a apartmani poseduju zasebne kuhinje.\nU prizemlju objekta nalazi se market i prostor za dnevni odmor i druženje. Za goste našeg objekta u mogućnosti smo da organizujemo dnevne izlete do zlatarskih jezera, vrha Zlatara, manastira Mileševa i Pribojska Banja.\nU zimskom periodu za goste je posebno interesantna mogućnost skijanja na obližnjim ski stazama Briježđa (četvorosed) i pored hotela Panaorama (sidro).\nU okolnim restoranima mogu se probati specijaliteti zlatarskog kraja, kao što su pečeno zlatarsko jagnje, heljdopita, komplet lepinja, zlatarska pršuta sir i kajmak, pogača, kačamak.


Gotovo dva meseca nakon što je zaplenila automobil jer je u njemu pronašla kilogram i po heroina, policija ga je ponovo pretresla i u njemu našla još pet kilograma ove droge, saopštilo je Više tužilaštvo u Beogradu.\nViše tužilaštvo u Beogradu saopštilo je da je proširilo istragu protiv četrdesetogodišnjeg muškarca iz Beograda koji je uhapšen 1. aprila kada je kod njega pronađeno kilogram i po heroina, jer je juče, naknadnim pretresom automobila koji mu je oduzet, pronađeno još pet kilograma ove droge.\nOsumnjičeni je u pritvoru od kada je uhapšen, a tužilaštvo je u saradnji sa Bezbednosno-informativnom agencijom i policijom došlo do novih informacija, pa je zbog toga juče ponovo pretresen automobil.\nU njemu je nađeno još pet kilograma heroina skrivenog u vratima automobila pored vozačevog sedišta, ispod tapacirunga, saopštilo je tužilaštvo.\nUhapšeni muškarac se sumnjiči da je trgovao heroinom, a tužilaštvo je navodi da nastavlja istragu u ovom slučaju.\nobjavio sandzaklive 22. Juna 2022., 08:27\nŽena iz Prijepolja teško povređena u stavičnoj saobraćajnoj nesreći u Nemačkoj…HronikaPrijepolje – Žena iz Prijepolja stara 30 godina, teško je povređena u Nemačkoj u direktnom sudaru dva automobila na putu B3 kod Darmštadta, prenose ta…\nUhapšen vlasnik kafane u Novom Pazaru! Policija mu pronašla drogu…HronikaPripadnici Ministarstva unutrašnjih poslova u Novom Pazaru uhapsili su A. Ć. (1987) iz Novog Pazara, zbog postojanja osnova sumnje da je izvršio krivi…


Članovi : 116197\nBroj pregleda : 6821144\nGrupa od preko 30 malih akcionara privatizovane Auto-kuće Kompresor AD, Beograd, podnela je još 21. septembra 2006. Prvom opštinskom javnom tužilaštvu u Beogradu krivičnu prijavu (Ktr. br. 1716/06) protiv većeg broja lica iz svog i povezanih preduzeća.\nU prijavi radnici navode da Boško Bandić, predsednik UO Kompresora AD, uopšte nije sazivao sednice upravnog odbora, a ni skupštine akcionara od januara 2004. pa do juna 2006. U međuvremenu su on i tadašnji direktor Jovan Petković raspolagali imovinom velike vrednosti bez zakonom predviđenih odobrenja UO i skupštine. Isto tako su predata dva godišnja obračuna Narodnoj banci bez saglasnosti skupštine akcionara.\nPrva skupština akcionara posle 2003. je, po izjavi svedoka Pere Bendera datoj u PU Beograd, sazvana u avgustu 2006. i to tek pošto su mali akcionari sudskim putem izdejstvovali njeno sazivanje.\nPo pomenutoj krivičnoj prijavi direktor Petković je bez odobrenja i znanja nadležnih organa zaključio založnu izjavu - hipoteku u korist banke Intesa na iznos od 1.700.000 evra, a koje je kao kredit za svoje ime i račun podiglo preduzeće Lilly Drogerije. Isto tako je bez odgovarajućih odluka u najam preduzećima Lilly Drogerije, Kompresor d.o.o. i Mega Tabak dao deo poslovnog prostora Kompresora AD, i to po cenama ispod tržišnih. I pored ovako niske cene pomenuta preduzeća ne plaćaju kiriju, a deo prostora su iznajmila drugim firmama.\nU krivičnoj prijavi se navodi i da je direktor Petković sa preduzećem Mega Tabak 2003. sklopio fiktivni ugovor za kupovinu motorne testere u vrednosti od 3.000.000 dinara, a koja nikada nije ušla u Kompresor. Istu je, međutim, Mega Tabak fakturisao Kompresoru profakturom 5445-2003 od 30. oktobra 2003.\nOsim toga, podnosioci prijave sumnjiče direktora Petkovića da je sve poslovne ugovore i partnere prebacio na Kompresor d.o.o., koji je bez saglasnosti skupštine akcionara osnovao Kompresor AD i to sa osnivačkim kapitalom od samo 500 evra.\nNavedena prijava za protekle tri i po godine nije odmakla dalje od početka, možda zato što je većinski vlasnik svih pomenutih preduzeća već poznati narodni poslanik Mladen Grujić, koji je i sam obuhvaćen ovom krivičnom prijavom.\nI Slovenci (naučili da) mućkaju\nDa je u Srbiji sve podređeno interesima kupca u privatizacionom cirkusu, pokazuje i slučaj Varnost-Fitepa (nekada samo Fitep) iz Zemuna. Udruženje malih akcionara ovog preduzeća je preko svog pravnog zastupnika, advokata Miroljuba Petrovića, Okružnom javnom tužilaštvu i Specijalnom tužilaštvu u Beogradu 7. avgusta 2007. podnelo krivičnu prijavu protiv više lica koja su učestvovala u privatizaciji ovog preduzeća.\nU stavu 2 ove prijave navodi se kako je u postupku privatizacije učestvovalo i lice koje to zbog sukoba interesa nije smelo. Radi se o sadašnjem direktoru Varnost-Fitepa Branislavu Vukasoviću, za koga podnosioci prijave tvrde da je učestvovao na aukciji Fitepa iako je prethodno radio u - Agenciji za privatizaciju.\nAko je ova informacija tačna, onda ne treba da nas čudi što je upravna zgrada Fitepa, do privatizacije iznajmljena na rok od 99 godina, odmah pošto je firmu preuzelo slovenačko preduzeće Varnost, iznenada bila uknjižena kao - njeno vlasništvo.\nMali akcionari u svojoj prijavi navode i da se iz izveštaja revizora Srbo audit d.o.o. ne vidi da li je i kada kupac DD Varnost Maribor uplatio kupoprodajnu cenu u visini od 137.547,91 evra. Takođe se u prijavi ukazuje na to da revizor ne daje podatak o načinu obaveznog investicionog ulaganja u visini od 4.499.000 dinara, odnosno u pogledu doznačenja sredstava od strane kupca, zbog čega se sumnja da su ova ulaganja išla na teret tekućeg poslovanja kupljene firme. U prilog ovome bi moglo da govori i to da od privatizacije nisu isplaćivane dividende, a da je većinski vlasnik protivno zakonu ograničio učešće malih akcionara na skupštini akcionara.\nU prilog svojoj sumnji da kupac nije ispoštovao obavezu investiranja, mali akcionari navode kako je kao investicija po računu broj 04-380-10 od 18. jula 2004. prikazan i remont u visini od 11.600 evra vozila koje uopšte nije u vlasništvu ovog preduzeća. Takođe, oni sumnjaju i da su ostali računi naduvani navodeći kao primer nabavku 14 računara po ceni od 22.294 evra.\nPošto tužilaštvo nije pokazivalo znake interesovanja da goni bogataše iz uvoza, Udruženje malih akcionara se obratilo i predsedniku Vlade Mirku Cvetkoviću. Ni on nije pokazao nikakvo interesovanje.\nMačka u džaku za džak bez mačke\nPrva privatizacija BIP-a urađena je sredinom devedesetih, kada je Kulska banka, za koju neki veruju da je bila povezana sa Crvenim beretkama, na osnovu kamata stekla jedan broj akcija ovog nekadašnjeg lidera u proizvodnji piva. Pored pomenute banke i radnika, tada su akcije dobili i neki zaslužni građani. Među akcionarima, radnici nalaze i imena generala Momčila Perišića, bivšeg premijera Dragutina Zelenovića, zatim Danijela Cvijetičanina, profesora i kasnijeg rektora Univerziteta "Braća Karić", kao i Bogoljuba Karića, biznismena u bekstvu.\nVeć tada biva podneta krivična prijava zbog nezakonitog uknjižavanja državne imovine na ime privatnog preduzeća. Tužilaštvo, međutim, odbija da pokrene postupak protiv sudije koji je naložio ove promene u katastru i svu krivicu svaljuje na jednu radnicu zemljišno-knjižnog odeljenja koja je u međuvremenu dobila otkaz i tako postala nedostupna organima gonjenja?!\nU junu 2006. Branko Pavlović na zahtev malih akcionara objavljuje studiju "Analiza moguće prodaje akcija BIP", u kojoj skreće pažnju da zbog nerešenih imovinsko-pravnih odnosa kao potencijalni kupci mogu da se jave samo "oni koji bi da peru pare". Uprkos tome država pola godine kasnije raspisuje tender za prodaju 51,9 odsto vlasništva.\nJoš dok je tender trajao, Direkcija za imovinu Republike Srbije 26. aprila 2007. upućuje dopis Republičkom javnom pravobranilaštvu da pokrene postupak u cilju zaštite imovine Republike Srbije i o ovome obaveštava Agenciju za privatizaciju. Uprkos tome, čim je u maju iste godine Mlađan Dinkić postao ministar ekonomije, on na mesto v.d. direktorke Agencije za privatizaciju dovodi Vesnu Džinić, provereni kadar iz Agencije za sanaciju banaka, koja nalaže sprovođenje tendera.\nNa tender se prijavio i konzorcijum preduzeća Junajted nordik beveredž iz Švedske i Alita iz Litvanije. Predratni vlasnici BIP-a i njihovi naslednici, okupljeni u Mreži za restituciju, obraćaju se Evropskom parlamentu (EP) čiji potpredsednik Edvard Makmilan Skot traži objašnjenje od tadašnjih predsednika Vlade i Republike Srbije, Vojislava Koštunice i Borisa Tadića, potpredsednika Vlade Božidara Đelića i ministra pravde Dušana Petrovića. Ni na jedan od ovih dopisa EP nikada nije dobio odgovor.\nPostupajući po već pomenutom nalogu Direkcije, Republičko javno pravobranilaštvo 3. jula 2007. podnosi tužbu protiv BIP-a AD Drugom opštinskom sudu u Beogradu tražeći da se državi vrati imovina koju je ovo preduzeće protivzakonito prisvojilo. Iako je sudski postupak i dan-danas u toku, Agencija za privatizaciju 24. jula 2007. sklapa ugovor sa švedsko-litvanskim konzorcijumom o prodaji 51,9 odsto vlasništva BIP-a za 21,4 miliona evra.\nMožda je razlog za ovakvo postupanje Agencije činjenica da je direktor i navodni vlasnik Junajted nordik beveredža bio Tavi Einaste, koga upućeni dovode u poslovnu vezu sa Milicom Labus, ćerkom Miroljuba Labusa, nekadašnjeg lidera Dinkićevog G17 plus? Kasnije će opstrukciju pravnog raspleta ovog Gordijevog čvora da preuzme na sebe narodni poslanik, bivši Otporaš Nenad Konstantinović, koji je u privatnoj vezi sa Milicom Labus.\nMreža za restituciju podnosi 27. novembra 2007. Specijalnom tužilaštvu za borbu protiv organizovanog kriminala krivičnu prijavu protiv Vesne Džinić i većeg broja drugih lica zbog zloupotrebe službenog položaja u slučaju privatizacije BIP-a. Prijava se još uvek negde kiseli.\nNišta veći efekat nisu imale ni prijave tužilaštvu i Agenciji za privatizaciju koje su tokom 2008. podnosili mali akcionari zbog otuđivanja imovine BIP-a. Po ovim prijavama, umesto da investiraju vlasnici su novu liniju za otakanje piva, vrednu 150.000 evra, otpisali kao zastarelu, pa su je o trošku BIP-a prevezli u Švedsku. Ono što je na Balkanu zastarelo, u Skandinaviji je moderno!?\nU februaru 2009. Uprava za trezor Ministarstva finansija dostavlja potvrdu da kupoprodajna suma iz ugovora od jula 2007. nije uplaćena i nije ušla u republički budžet. Umesto da najkasnije tada raskine privatizacioni ugovor i pohapsi odgovorne, država nastavlja da se pravi nevešta. U aprilu iste godine manjinski akcionari počinju proteste na Mostaru, gde je sedište BIP-a, i ispred zgrade Republičke vlade. I pored toga, kao i neplaćenog poreza u visini od čak 16 miliona evra, Agenciji za privatizaciju biće potrebno još skoro godinu dana da se nakani da raskine ovaj očigledno pljačkaški ugovor.\nKako bi sve bilo po volji nekog poznatog tajkuna, država je na ime neplaćenih poreza već zaplenila najvrednije nekretnine BIP-a u Beogradu. One će biti prodate po već viđenom modelu "cent za evro", dok će tužilaštva još nekoliko decenija da metanišu nad obiljem prijava podnetih u ovom slučaju. Onome što preostane od BIP-a, najverovatnije, sledi stečaj i akciona rasprodaja kompletne imovine.


LDP: Ubrzati proces privatizacije – Semendria\nLDP: Ubrzati proces privatizacije\n27. mart 2012. DRUŠTVO – Mora se pronaći rešenje za probleme koji su mnogo dublji od nesposobnosti jednog vlasnika da ispuni privatizacione ugovore i u tom poslu nema prostora za populizam i demagogiju, rekao Čedomir Jovanović u Smederevu.\nLider Preokreta i predsednik Liberalno demokratske partije Čedomir Jovanović izjavio je na sastanku sa radnicima “Želvoza” u Smederevu da treba preuzeti odgovornost za stanje u zemlji i redefinisati proces privatizacije sa ambicijom da se ona ubrza i dovrši i da u tom poslu nema mesta za populizam i demagogiju.\nJovanović je rekao da se mora pronaći rešenje za probleme koji su mnogo dublji od nesposobnosti jednog vlasnika da ispuni privatizacione ugovore i da u tom poslu nema prostora za populizam i demagogiju, saopštio je LDP.\n“Srbija će biti ekonomski uspešna zemlja, a njeni radnici zadovoljni onog trenutka kad se Srbijom bude upravljalo i kad se u Srbiji bude radilo onako kako se radi u uspešnim zemljama”, rekao je Jovanović.\nPrema njegovim rečima, Vlada Srbije mora biti mnogo konkretnija u izvođenju reformi koje neopravdano stagniraju.\n« Saslušan policijski inspektor u aferi “Indeks”\nAfera „Indeks“: Položio ispit pre upisa na fakultet »


Grenel doveo u pitanje posvećenost Nemačke obavezama u NATO - Dijalog.net\nNaslovna Politika Grenel doveo u pitanje posvećenost Nemačke obavezama u NATO\nBerlin, 15. maj 2020. – Američki ambasador u Nemačkoj Ričard Grenel prozvao je nemačke socijaldemokrate (SPD) zbog diskusije oko postavljanja američkog nuklearnog oružja u zemlji i doveo u pitanje posvećenost Berlina obavezama u NATO.\nMeđutim, prema Grenelu, Nemačka “umanjuje solidarnost i tako podriva nuklearno odvraćanje NATO“.\nGrenel se oglasio nakon što je lider SPD u Bundestagu Rolf Micenih (Mützenich) u intervjuu za Tagesšpigel ranije ovog meseca zahtevao da Nemačka “isključi postavljanje američkog nuklearnog oružja u budućnosti“.\nZa Grenela je takva rasprava neprihvatljiva. Umesto toga, on zahteva da “nemačko političko vođstvo, posebno oni iz SPD, jasno kažu da Savezna Republika poštuje obaveze (prema NATO) i stoji uz svoje saveznike“.\nZbog beskompromisnog tona i percepcije da se meša u unutrašnje poslove Nemačke Grenel nije popularan među nemačkim političarima i u javnosti, prenosi Euractiv.\nPrethodno Grupa službenika EU skupljaju pomoć za pogođene epidemijom korona virusa\nSledeće Pajvančić: Ustavni sud bi morao mnogo toga da oceni, ne samo u vezi sa izborima\nBrisel, 0. maj 2020. – Iako je članstvo u EU zvaničan spoljnopolitički cilj Srbije, Rusija…\nTop Tags ljudska prava Društvo mediji evropske integracije konkurs vladavina prava OCD Vlada Republike Srbije lokalna samouprava Civilno društvo Evropska komisija Srbija i Evropska unija Evropska unija istraživanje mladi


Beogradska arena postaje Štark arena | N1 Srbija\nBeogradska arena u narednih pet godina biće Štark arena\n|12.10.2017. |13:47 >13:49\nIzvor: Wikipedia/Nikola Smolenski\nDrugi pokušaj Arene da nađe naslovnog sponzora\n“Beogradska arena će nositi naziv po poznatom domaćem brendu, i to nam je veoma važno. U ovom objektu održane su velike privredne, političke, zabavne i kulturne manifestacije i od velikog je značaja za Grad Beograd. Malo gradova u ovom delu Evrope može da se pohvali ovakvim zdanjem”, rekao je gradonačelnik Beograda Siniša Mali.\n“Arenu očekuju velike investicije sledeće godine, a ulagaćemo u najsavremeniju opremu koja će biti spremna do Fajnal fora u maju. Ovaj objekat će imati medijsku kocku, novo ozvučenje, novo led osvetljenje”, najavio je Mali.\nPotpredsednik Atlantik grupe Neven Vranković rekao je da je Štark simbol pažnje, brige i prijateljstva. “Iste ove vrednosti ćemo promovisati i u našem partnerskom projektu Štark areni”, rekao je Vranković.\nTagovi: Kombank arena\n“Beogradska arena će nositi naziv po poznatom DOMAĆEM BRENDU"?!Od domaćeg brenda je ostalo samo ime.\nNikakva beogradska, kombank ni stark vec ce uvek biti ko i to sad NOVOBEOGRADSKA ARENA. Vi ostali napravite svoje arene.\nBilo zavrtanje ruke da bi pristali i potpisali.


U Nišu dato 100.000 vakcina - CITY SMART | Vesti bez ulepšavanja\nU Nišu dato 100.000 vakcina\nU Nišu je data 100.000 doza vakcine. Do sada je ukupno dato oko 180.000 doza svih vrsta vakcina, od čega 100.000 prvih i oko 80.000 drugih doza.\nDanas je data 100.000 doza vakcine. Nju je primila Nišlijka Draginja Jović, koja se vakcinisala u centralnom objektu Doma zdravlja, navodi se na sajtu ove ustanove.U Nišu je do sada vakcinisano oko 54 odsto punoletnih građana prvom dozom što je u brojakama 100.000, dok je drugu dozu vakcine primilo oko 40 odsto građana odnosno oko 80.000 ljudi.\n“Iako je ovo odličan podatak, imunizacija stanovništva se mora nastaviti istim tempom, kako bi što pre postigli kolektivni imunitet i vratili se normalnom životu”, saopštili su iz Doma zdravlja.\nPrema rečima direktora Doma zdravlja, Milorada Jerkana najveće interesovanja građani su pokazali za Sinofarm vakcinu, kineskog proizvođača i to su uglavom stariji sugrađani, dok se mladi najčešće opredeljuju za Fajzerovu vakcinu. Solidno je interesovanje i za Sputnjik V, vakcinu ruskog proizvođača, dok je najmanje za AstraZeneka vakcinu.\nPodsetimo pre nedelju dana počela je vakcinacija u tržnim centrima, a od petka i podela vaučera za vakcinaciju.Prvih 50 građana koji su se u poslednja tri dana vakcinisali u nekom od pomenutih tržnih centara dobili su na poklon vaučere za letovanje. Vaučere u iznosu od 3.000 dinara obezbedila je turistička agencija Euroturs, a građani će moći da ih iskoriste do kraja letnje sezone.\nVakcinacija u tržnim centrima trajaće dok bude bilo potrebe za tim.\n18. maja 2021. u 22:40\nLepo, lepo, samo tako da se i nastavi i da pobedimo koronu, ja sam po preporuci pio kurkumu pro100 healthy i stvarno se dobro osecam, ali ipak sam odlucio da se vakcinisem i zbog sebe i zbog drugih…


Jahorina 20 - 23. februar 2020. - Promo produženi ski vikend » skibus.rs\nSrbija i BiH » Jahorina » Jahorina 20 - 23. februar 2020. - Promo produženi ski vikend\nJahorina 20 - 23. februar 2020. - Promo produženi ski vikend\n20 - 23. februar 2020. - Tri dana skijanja na Jahorini! U saradnji sa Olimpijskim Centrom Jahorina, SkiBus organizuje PROMOTIVNI PRODUŽENI SKI VIKEND NA JAHORINI, sa tri polupansiona u hotelu Bistrica i 3-dnevniim skipasom.\nČetvrtak 20. februar:\n- Ulazak u hotel posle 14h.\nPetak 21. februar:\nSubota 22. februar:\nNedelja 23. februar:\nPROMOTIVNA CENA ARANŽMANA (paket uključuje 3 polupansiona i 3-dnevni skipas) iznosi:\nOPCIJA: Hotel BISTRICA - Jahorina\n- Autobuski prevoz na relaciji Beograd - Jahorina - Beograd - doplata za ovu uslugu iznosi 35 evra. Prevoz će se realizovati u slučaju minimalno 30 prijavljenih putnika. Polazak iz Beograda je predviđen za četvrtak 20. februar u 17:30h.\n- Ako bude autobuskog prevoza, moguć je fakultativni izlet u Sarajevo (realizuje se u slučaju minimum 20 prijavljenih putnika).\n- Opcionu doplatu za večeru poslednjeg dana u nedelju pred polazak na put (ne spada u uslugu 3 polupansiona koja su uračunata u cenu) iznosu 7,5 evra i plaća se direktno na recepciji hotela.


NATO clanice mozda nikad nece saznati da li je neka `krtica` prenela tajne lokacije meta Srbiji proslog marta, tokom rata za Kosovo. Ali sumnje koje su se pojavile trebalo bi da navedu saveznike da razmisle o tome kako je kosovska kampanja izmenila ono sto je bio najuspesniji vojni savez u istoriji Zapada.\nDokumentarni film BBC-ja, koji sutra ide na TV, tvrdi da je navodno jedna krtica unutar NATO isporucila Beogradu detalje o bombardovanju i izvidjackim letovima i da su, u prvim nedeljama vazdusne kampanje, ukradene informacije omogucile srpskim snagama da pogode americki nevidljivi bombarder i da presele vojsku i opremu daleko od mesta koja su gadjana.\nZnaci o tajnama koje su procurile nestali su nakon sto je pristup planovima napada reduciran sa 600 primalaca, u glavnom stabu NATO, na 100. Neki NATO zvanicnici kazu da najverovatniji izvor curenja nij, zapravo, `krtica` vec upotreba nesigurnih komunikacija, kao faks masina. Posto su kljucne podatke o misijama americkog nevidljivog bombardera imali iskljucivo americki izvori, a oni ih nisu delili sa ostalim clanicama NATO, tesko da je krtica u glavnom stabu NATO u Briselu mogla biti odgovorna za obaranje nevidljivog bombardera F-117A na pocetku rata.\nIpak, veoma je tesko dokazati odricnu tvrdnju da nije bilo krtice. Treba ipak priznati Vasingtonu da je bar toliko priznao.\nOcigledno je da je medjusobno poverenje unutar NATO ugrozeno ovim glasinama o spijunazi. Doslo je do demoralisuceg upiranja prstom u moguce sumnjive, ukljucujuci tu i obavestajne oficire novo prihvacenih NATO clanica iz Centralne Evrope, koje navodno odrzavaju kontakte sa nekadasnjim kolegama iz Rusije i Jugoslavije.\nNATO je originalno formiran da spreci napad Sovjetskog Saveza na Zapadnu Evropu. On je uspeo zbog jedinstva koje je bilo neophodno za njegovu jasnu, sustinsku misiju. Znak njegovog uspeha je bio da NATO nikad nije morao da ispali nijedan metak. Greske koje su dovele do rata za Kosovo, koji se mogao izbeci, izmenile su karakter i svrhu NATO-a. Ova fundamentalna zloupotreba alijanse, a ne samo curenje planova leta, je ono sto saveznici treba da ponovo razmotre i isprave.\nOvaj clanak je objavljen na strani A14 lista Boston Globe 11. marta 2000.


Sa svakom novom i sve žustrijom fazom rata dva zaraćena crnogorska klana svedoci smo da iza izvšenja likvidacija i pokušaja ubistava stoje mladi koje bezbednosne službe tretiraju kao članove kriminalnih grupa. Naručioci ovih zločina su, pak, ozbiljni kriminalci, sa debelim dosijeima, pozamašnim svotama na računima i brojnim nekretninama koji upravljaju kriminalnom organizacijom čiji se članovi nalaze i u Crnoj Gori i u Srbiji, ali i inostranstvu. Nije retko ni da vođe najsurovijih klanova, iako su poznate policiji, nisu hapšene jer protiv njih nema konkretnih dokaza jer sve njihove "prljave poslove" obavljaju drugi, pretežno mladi, povodljivi momci, željni statusa, novca i lagodnog života. Zbog toga budu spremni za robiju, ali i da daju život.. sve, za penjanje na lestvici klana.\nPoslednji takav slučaj dogodio se pre svega mesec dana na Cetinju kada su dvojica mladića ušetala u lokal i izrešetala Bogdana Milića (37) i ranila još tri osobe.\nProfesor beogradskog Fakulteta bezbednosti Darko Trifunović ispričao je za crnogorske "Vijesti" da, kada se takve stvari dešavaju, treba pratiti stope kriminaliteta u okruženju. Kako je dodao, ovo posebno važi kada su počinioci najtežih krivičnih dela - mladi.\n- Kada pogledamo Hrvatsku, Srbiju, BiH i Crnu Goru, vidimo da Hrvatska ima najmanje takvih problema. Procentualno stopa takvog kriminaliteta najveća je u Srbiji, Bosni i Hercegovini i Crnoj Gori - primećuje Trifunović.\nPrema njegovim rečima, grupe ovog tipa same se organizuju i izlaze "na tržište", ne radi se o jednoj instituciji, već o državi koja mora da uvidi da je ovo postao akutni problem koji se mora rešavati. On navodi da je poslednjih nekoliko godina nasilnički kriminalitet kod mladih ljudi povećan.\n- Tome doprinose rat koji besni među klanovima, uzori iz komšijskog okruženja. Deca gledaju roditelje koji naporno rade i jedva sastavljaju kraj sa krajem. S druge strane gledaju neke opasne momke koji imaju devojke manekenskog tipa, voze najskuplja kola i dive im se - kaže Trifunović.\nKako navodi, "ti mladi ljudi nemaju osećaj za posledice", ni šta će se desiti nakon toga, kao i da su podstaknuti uzorima iz rijalitija, gde se forsiraju istetovirani i opasni momci.\n- Danas mladi čovek mora da bude istetoviran, kratko ošišan, namrgođen i da izgleda opasno. To je postao stereotip čoveka koji je debelo u kriminalu - kazao je Trifunović.\nProfesor Fakulteta bezbednosti ističe i da nasilje kod mladih podstiču i navijačke grupe.\n- To se događa kada dođe do nedostatka identiteta dece. Deca tada pokušavaju da se poistovete sa nekom opasnom grupom iz okruženja - upozorava Trifunović.\nNavodi da kriminalni krugovi traže najmlađe i pokušavaju da ih regrutuju, jer tako izbegavaju krivičnu odgovornost.\n- Najbolji primer su dva zaraćena klana iz Kotora, čiji je rat digao na noge čitavu Evropu i "zapalio" i pola Srbije. Oba regrutuju mlade ljude i angažuju ih za najteža krivična dela - kazao je Trifunović.\nZaključuje da je sukob "škaljara" i "kavača" zasenio događaje u Crnoj Gori i da je došlo dotle da se ljudi ubijaju usred dana, na najsurovije načine.\n- Takvim grupama trebaju mladi ljudi, njih regrutuju - ponovio je Trifunović, dodajući da na veoma jednostavan način dolaze do njih.\nTrifunović navodi da kada mladom čoveku ponudite "privilegije" u društvu, da bude u društvu starleta, manekenki, žestokih momaka, "više ne možete da ga vratite u klupu da uči."\n- Još mu uz to dodate određena primanja, mogućnost lake zarade, luksuznih automobila... - rekao je on.\nIz srednje škole pravo putem kriminala\nMladi koji su se priključili klanovima i dobili zadatke da izvršavaju za njih najteža krivična dela su i Cetinjani Mošo Paović (18), Lazar Nedović (20) i Žarko Pejaković (19) koji su uhapšeni po nalogu Specijalnog tužilaštva zbog stvaranja kriminalne organizacije, teškog ubistva i krivičnog dela nedozvoljeno držanje oružja i eksplozivnih materija. Nakon zvanično otkrivanja identiteta osumnjičenih za ovaj zločin, na nedavnoj konferenciji za medije, glavni specijalni tužilac Crne Gore Milivoje Katnić upozoriio je da se sve češće susreću sa mladim izvršiocima ubistava.\nubistvo kombo RAS profimedia\nI njega su "pogodile" godine osumnjičenih i tada je zatražio od državnih institucija da istraže zbog čega mladi sve više prelaze “na drugu stranu zakona”. On je kazao tada da je za stvaranje kriminalne organizacije uvek jedan od motiva pribavljanje materijalne dobiti i koristi za kriminalnu organizaciju i moć.\nOsumnjičeni za ubistva ili pokušaj ubistva starosti od 18 do 25 godina\nU proteklom periodu Specijalno državno tužilaštvo Crne Gore otkrilo je da su određene kriminalne grupe, čiji članovi su bili mladići starosti od 18 do 25 godina, planirale najsurovije likvidacije.\nNa listi za odstrel, osim kriminalaca, našla su se imena visokopozicioniranih službenika policije i bezbednosnog sektora i tužioca.\nGrupu koja je planirala ubistva, prema sumnjama istražitelja, predvodio je Nikšićanin Ranko Radulović, a među članovima se našao njegov maloletni sin, zatim Nikola Mandić (20), Stefan Radulović (22), Luka Radulović (24)…\nJoš jedna grupa koja je planirala likvidaciju Radojice Zekovića otkrivena je i njeni članovi su uhapšeni.\nLisice su stavljene Aleksandru Bojoviću (24), Dejanu Deletiću (25) i Stefanu Baleviću (25).\nZa ubistvo Radomira Đuričkovića na Cetinju osumnjičeni su Igor Mašanović (22) i Vukan Vujačić (23), dok su za učešće u ubistvu Miodraga Kruščića lisice stavljene Luki Bulatoviću (22).\nNajtragičnije su prošli rođaci Boško Božović (22) i Milan Peković (24) kada su poginuli usljed nestručnog rukovanja eksplozivom, za koje je policija sumnjala da je bio namijenjen za likvidaciju.


DAČIĆ: LIDERI U PRIŠTINI POTPUNO IZGUBILI KOMPAS | SRNA\nDAČIĆ: LIDERI U PRIŠTINI POTPUNO IZGUBILI KOMPAS\nBEOGRAD, 6. MAJA /SRNA/ - Ministar spoljnih poslova Srbije Ivica Dačić rekao je danas da "takozvana rezolucija", kojom vlast u Prištini namjerava da optuži Srbiju za navodni genocid, neće imati nikakvog efekta.\nDačić je ocijenio da su "lideri u Prištini potpuno izgubili kompas", naglašavajući da su sa Kosova i Metohije protjerani Srbi, a ne Albanci.\nPrema njegovim riječima, prvi put se u istoriji dešava "da teroristi koji su proterali jedan narod optužuju državu za genocid".\n"Izgleda da su albanski lideri u tolikoj panici zbog političkih poraza na svakom koraku, ali i Specijalnog suda za ratne zločine pred kojim treba da odgovaraju vođe OVK, da više ne znaju šta čine", rekao je Dačić za "Sputnjik".\nDačić je istakao i da su, osim "sumanutih taksa" na srpsku robu, i novi potezi Prištine jasan pokazatelj da njima nije stalo ni do pregovora ni do kompromisa.\n"Ne znam gde će stići ovim putem, ali to bi sami trebalo da razmisle. Srbija ima jasnu politiku i od nje neće odstupiti", rekao je Dačić.\nAd hok komisija Skupštine samoproglašenog Kosova pripremila je nacrt rezolucije kojom će od vlasti u Beogradu zatražiti da "prizna počinjen genocid" na Kosovu i Metohiji tokom 1998-1999. godine, prenijela je Radio-televizija Srbije pisanje prištinskog lista "Koha ditore".


Izlaganje na Međunarodnom sajmu građevinarstva za našu kompaniju polako, ali sigurno postaje tradicija. Uz nove ideje, trud, posvećenost, svake godine predstavljamo naše proizvode na jedinstven način i približimo ih našim budućim klijentima.\nPostavka compact ploča različitih dekora na velikoj površini pružala je verodostojnu sliku naših dekora na fasadama. Osnovnu ponuda drvnih dekora čine Tik 3060, Orah 3146, Bor 3169 i Hrast 3165 našeg dobavljača ASD Laminat iz Turske, koji svakom objektu daju moderan izgled.\nCompact ploče su svoju primenu pronašle u eksterijeru kao ventilirajuće fasade. Pored toga što pružaju savršen estetski izgled, svoju funkcionalnost iskazuju kroz dug životni vek, laku postavku i zaštitu od atmosferskih uticaja. Uz to je prikazana i potkonstruckija za ventilirajuće fasade.\nCompact ploče u enterijeru su pogodne za opremanje prostora gde se zahteva dodatno zadovoljenje higijenskih standarda i bolja otpornost na vlagu. Najčešće su u pitanju: kuhinje, kupatila, laboratorije i svlačionice. Na našem štandu smo prikazali njihovu primenu na primeru sanitarnih kabina, uz koje smo prikazali celokupnu ponudu okova za Compact ploče.\nPosebnu pažnju posetilaca privukao je info-pult od rezane građe Ajousa (Ayous) u kombinaciji sa drvetom Sapelli-ja.


'Humanitarni ponedeljak' na Štrandu za Lazara Arsenića\n"Humanitarni ponedeljak" na Štrandu za Lazara Arsenića\nAkcija „Gradskog zelenila“ „Humanitarni ponedeljak“ ulazi u osmu sezonu. Za proteklih sedam godina posetioci Štranda dobrovoljnim prilozima pomogli su lečenje mnogim građanima, u najvećem broju deci oboleloj od retkih bolesti.\nU ponedeljak 10. maja akcija se nastavlja. Tog dana, ulaz na plažu se neće naplaćivati, a kartu će zameniti dobrovoljni prilozi posetilaca u skladu sa njihovim finansijskim mogućnostima. Kutije u koje će građani moći da prilože pomoć biće postavljene uz kapije Štranda od 8 do 19 časova.\nOsmogodišnji Lazar Arsenić iz Novog Sada, kome će biti namenjena prva ovogodišnja humanitarna akcija, je sa nepune dve godine dobio dijagnozu autizma, od tada kreće sa defektološkim...


Objektivno1 :: Vesti :: ŽENE KOBRE: Vučiću, možemo li mi da te čuvamo? / print=true\nNaslovna | Vesti | ŽENE KOBRE: Vučiću, možemo li mi da te čuvamo?\n21. 05. 2013. Beograd\nŽENE KOBRE: Vučiću, možemo li mi da te čuvamo?\nNije na meni da biram ko će biti u obezbeđenju ipak, biće načinjene izvesne promene, a ja bih se osećao jednako bezbedno ukoliko bi se i žene nalazile u mom obezbeđenju, naveo je prvi potpredsednik vlade.\nPrvi potpredsednik vlade i ministar odbrane Aleksandar Vučić posetio je danas pripadnice Vojske Srbije u Reprezentativnom objektu Dobanovci, kako bi se upoznao sa time kako žene u vojsci izvršavaju zadatke.\nTokom razgovora sa ženama oficirijma i vojnicima, kapetan Mirjana Sakić, jedna od pripadnica specijalne jedinice "Kobre", pitala je Vučića zašto u njegovom obezbeđenju nema žena.\n"Nije na meni da biram ko će biti u obezbeđenju ipak, biće načinjene izvesne promene, a ja bih se osećao jednako bezbedno ukoliko bi se i žene nalazile u mom obezbeđenju", rekao je prvi potpredsednik vlade.\nNakon razgovora, pripadnice Vojske Srbije započele su pokaznu vežbu, kako bi demonstrirale svoju osposobljenost za sve vrste zadataka.\nPodsetimo, više od 1.000 žena zastupljeno je u svim kategorijama na službi u Ministarstvu odbrane i Vojske Srbije kao profesionalna vojna lica i civilna lica, u cilju integrisanja rodne ravnopravnosti u procese reforme sektora bezbednosti.\nU cilju promovisanja rodne ravnopravnosti u sektoru bezbednosti i zastupljenosti žena u sistemu odbrane, ostvarena je i veoma uspešna saradnja s međunarodnim institucijama, među kojima su Program UN za razvoj, Agencija UN za rodnu ravnopravnost i osnaživanje žena, Misija OEBS-a i Projekat NATO Rodna perspektiva: Žene lideri u odbrani, ističe se u saopštenju.\nVučić je danas izjavio da će pripadnici Ministarstva odbrane i Vojske Srbije na skupovima posvećenim regionalnoj saradnji, na kojima učestvuju predstavnici privremenih kosovskih institucija, postupati u skladu sa odlukom Vlade Srbije od septembra prošle godine.\nViše od 1.000 žena zastupljeno je u svim kategorijama na službi u Ministarstvu odbrane i Vojske Srbije kao profesionalna vojna lica i civilna lica, u cilju integrisanja rodne ravnopravnosti u procese reforme sektora bezbednosti.Začajan doprinos reformi sistema odbrane postignut je izradom i sprovođenjem Nacionalnog akcionog plana za primenu Rezolucije 1325 Saveta bezbednosti Ujedinjenih nacija - Žene, mir i bezbednost u Republici Srbiji.\nU cilju promovisanja rodne ravnopravnosti u sektoru bezbednosti i zastupljenosti žena u sistemu odbrane, ostvarena je i veoma uspešna saradnja s međunarodnim institucijama, među kojima su Program UN za razvoj, Agencija UN za rodnu ravnopravnost i osnaživanje žena, Misija OEBS-a i Projekat NATO Rodna perspektiva: Žene lideri u odbrani.


- Ključ napretka jesu brojne investicije, koje uprkos krizi koja je izazvana pandemijom virusa korona ne zaobilaze Srbiju. Naprotiv, kako je Stejt department ocenio, sigurnost i stabilnost koju smo postigli, uz odličan strateški položaj zemlje, kvalitetnu i obrazovanu radnu snagu, podsticaje za investiranje i aranžmane o slobodnoj trgovini, pre svega sa EU, izvesno predstavljaju pobedničku kombinaciju, u kojoj pre svega dobijaju građani naše zemlje, rekao je Mali.\n- Rast životnog standarda je cilj od kojeg Vlada Srbije i predsednik Aleksandar Vučić, ne odstupaju. Sve što Srbija čini, usmereno je ka boljitku građana ove zemlje. Možda po prvi put građani svedoče da je javni interes, odnosno interes građana važniji od privatnih interesa pojedinaca, sa čime smo se nekada susretali veoma često. Ekonomski napredak mora biti ravnomeran na čitavoj teritoriji naše zemlje, a u tome će značajno pomoći nikada veća infrastrukturna ulaganja, naveo je ministar.\nKako je rekao, samo do kraja godine imaćemo još četiri auto-puta u izgradnji, tako da će ukupno u izgradnji biti osam auto-puteva, saopštilo je ministarstvo.\nUz izgradnju puteva, radi se na železnici, kao i na izgradnji vodovodne i kanalizacione mreže širom Srbije, što je dodatni podstrek za strane direktne investicije, ocenio je Mali.\nPodsetio je i da se ne odustaje od sprovođenja ambicioznog plana "Srbija 2025", koji vodi do značajnijeg unapređenja životnog standarda, otvarajući našu zemlju još više i za domaće i strane investicije.\nMali je posebno napomenuo da je investiciona klima u našoj zemlji značajno unapređena poslednjih godina, čemu je doprinela izmena ključnih propisa, ali i domaćinska i odgovorna ekonomska politika.\n- Naime, uz očuvanje fiskalne stabilnosti i inicijative koje podstiču rast, poput nikad većih javnih investicija, prepoznata je i intencija smanjenja poreskog opterećenja. Nezaobilazne su i mere pomoći građanima i privredi koje se još uvek sprovode. Zahvaljujući trećem paketu pomoći ove godine, za šta je izdvojeno oko 266 milijardi dinara, Srbija je očuvala radna mesta i privredu, kaže ministar.\nIstovremeno, javne finansije su stabilne i pod kontrolom uprkos potresima na međunarodnoj sceni, imajući u vidu da održavamo nizak deficit, dok se fiskalni prostor koristi u cilju podrške privrednom rastu, dodao je on.\nNavodi da je javni dug na nivou ispod 60 odsto BDP-a, koliko je propisano Mastriškim ugovorom, objasnio je on.\n- Koristimo najbolju svetsku praksu i primenjujemo je u Srbiji. Nosioci kapitala prepoznali su značajne promene koje su se u našoj zemlji dogodile prethodnih godina i koje su doprinele poboljšanju poslovnog ambijenta. Zato smo šampioni po pitanju privlačenja stranih direktnih investicija u ovom regionu. Očekujemo da ćemo sa SAD uspostaviti još bolju saradnju i još više unaprediti investicije iz te zemlje. Imamo posebna očekivanja kada je u pitanju IT sektor, ali i kada je u pitanju poljoprivreda, upravljanje čvrstim otpadom, zaštita životne sredine, obnovljivi izvori energije, naveo je Mali.\nOn je istakao da se mnogo očekuje i od dodatnog razvoja tržišta kapitala u našoj zemlji, posebno zelenih obveznica koje će biti posebno interesantne stranim investitorima, te da će detalji biti poznati nakon usvajanja Strategije razvoja tržišta kapitala, čije se usvajanje očekuje u septembru ove godine.\n- Time ćemo unaprediti ponudu finansijskih instrumenata i istovremeno još više povećati i domaće i strane investicije. To nužno vodi daljem rastu BDP-a, rastu naše ekonomije, a samim tim i rastu plata i penzija, naveo je Mali i zaključio da Srbija nazaustavljivo ide napred.


Auto oprema,\nKemoimpex centri Vam mogu ponuditi veoma široku paletu auto opreme, kako zakonski obavezne, tako i one koja će učiniti vašeg četvorotočkaša još opremljenijim. U ponudi se nalaze različite grupe artikala, kao što su:\nThule je globalni lider u velikom broju kategorija proizvoda, kao što su Sport & Cargo nosači za auto, krovnih kutija i korpi, nosača opreme. Takođe imamo zaista globalni domet, sa proizvodima Thule grupa u svakom kutku sveta: na usamljenim australijskim plažama, na zauzetim ulicama Bostona preko biciklističke staze visoko u Andima do ski staze u Alpima. Mi smo međunarodna grupa strastvenih ljudi koji se fokusiraju na razvoj ...\nOSRAM je jedan od tri najveća proizvođača sijalica na svetu. Ova međunarodna kompanija, sa sedištem u Minhenu, zapošljava 35.260 ljudi širom sveta. OSRAM opslužuje kupce u više od 140 zemalja i ima proizvodne pogone na 54 lokacije u 18 zemalja. U svojoj paleti proizvoda nude: - Halogene sijalice - Cool ...\nBosch predstavlja najrasprostranjenijeg proizvođača auto delova na svetu. Imajući u vidu tu činjenicu, zastupljenost Bosch-a u našoj ponudi je neminovna. Između ostalog, u prodajnim centrima Kemoimpex možete pronaći metlice brisača, kako AeroTwin varijante, tako i Eco varijante namenjene različitim generacijama vozila.\nKao najveći proizvođač automobilske sigurnosne opreme na svetu, sav Lucas proizvodni asortiman odnedavno pripada TRW brendu. Svi proizvodi iz TRW asortimana su dizajnirani i napravljeni kako bi zadovoljili OE standarde (Original Equipment). TRW proizvodi su testirani do krajnjih granica u laboratorijskim uslovima i na putu kako bi zadovoljili najviše standarde. LUCAS - TRW ima u ponudi najširi spektar disk pločica za primenu u svim automobilima na tržištu. TRW je proizveo više ...\nPatosnice GLEDRING Slovenija . Kompanija za proizvodnju gumenih patosnica ima dugu tradiciju, osnovana je 1949.god. Počeli su prvo sa univerzalnim patosnicama, ali sada se bave proizvodnjom svih tipskih patosnica za putnička i teretna vozila. U svojoj proizvodnji koriste moderan dizajn, i najkvalitetnije sirovine koje se ne recikliraju. Zahvaljujući svom brzom razvoju postali su najveća kompanija koja se bavi proizvodnjom patosnica u ovom delu Evrope. ...\nItalijanska kompanija LAMPA predstavlja jedan od glavnih distributera auto opreme na domaćem i međunarodnom tržištu. Na početku novog milenijum LAMPA je izgradila nova proizvodna postrojenja na površini od oko 25.000 kvadratnih metara, sa namerom da se značajno poboljša skladištenje robe i upravljanje distribucijom proizvoda, po celom svetu, sofisticiranim kompjuterizovanim sistemima upravljanja. LAMPA obezbedjuje samo najbolje proizvode, koji su laki za prodaju, zahvaljujući ...\nGALENIKA AD Beograd najveći domaći proizvođač lekova pomoćnih medicinskih sredstava. Osnovana je 1945 god. GALENIKA poseduje rešenje Agencije za lekove i medicinska sredstva da je komplet ispravan i poseduje dozvolu za stavljanje u promet (trenutno jedini na našem tržištu). GALENIKA poseduje vrlo visoke standarde svoje unutrašnje kontrole koje strogo poštuje, tako da je proizvod urađen strogo po važećem standardu i zakonu. Galenika nudi prvu pomoć tipa A, ...


Akcija Gold: Hapšenja zbog davanja mita carinicima\nTačno vrijeme: 2020-03-28 21:28:42\nObjavljeno sreda, 04 jun 2014 22:59\nU istrazi koruptivnih krivičnih djela, za koja su osumnjičeni i carinski službenici Uprave za indirektno oporezivanje BiH, po nalogu Tužilaštva BiH slobode su lišena još dva lica, saopšteno je iz ove pravosudne isntitucije.\nU saopštenju se navodi da je riječ o licima koja su osumnjičena za davanje mita carinskim službenicima prilikom uvoza određene robe da bi ta roba bila uvezena na nezakonit način, uz plaćanje znatno manjih dažbina nego što je predviđeno zakonom.\nOni su se bavili uvozom tekstila, odnosno specijalističke ugostiteljske opreme, a jedan od osumnjičenih zaposlen je u avio-kompaniji.\nTokom ispitivanja, osumnjičeni su priznali da su učestvovali u vršenju krivičnih djela krijumčarenje i davanje dara ili drugih oblika koristi.\nTužilaštvo BiH nastavlja istragu u ovom predmetu s ciljem podizanja optužnice protiv većeg broja lica zbog koruptivnih krivičnih djela.


Partizan čeka paklena grupa u Evropi - Sputnjik Srbija\n00:04 27 Januar 2021\nPartizan čeka paklena grupa u Evropi\n14:38 16.12.2020 Preuzmite kraći link\nKošarkaši Partizana igraće u grupi F Top 16 faze Evrokupa.\nCrno-beli kao četvrtoplasirana ekipa prošli su u narednu fazu drugog po rangu evropskog košarkaškog takmičenja.\nTo znači da će ekipa Saša Filipovskog u borbi za plasman u plej-of igrati protiv prve ekipe iz grupe B, drugoplasirane iz grupe C i trećeplasirane iz grupe D.\nU sredu uveče biće poznate te ekipe, a ovog jutra znamo da će to biti izuzetno jaki rivali. Iz grupe B najverovatnije dolazi Unikaha.\nTim iz Malage mora da pobedi Ulm u poslednjoj utakmici, a to se i očekuje s obzirom na kvalitet timova. Ukoliko izgube, onda će Metropolitan igrati protiv Partizana.\nEkipa iz grupe C trebalo bi da bude Lokomotiva Kubanj. Takođe, očekuje se da će Lokosi drugo mesto overiti protiv Monaka od kog mogu da izgube i 15 poena i opet će biti drugi. Jedino ubedljiva pobeda Kneževa od 16 ili više poena može da ugrozi Ruse.\nDolazimo do poslednjeg rivala – Cedevita Olimpija ili Trenta. Obe ekipe imaju skor 6/3, s tim što su Ljubljančani u prednosti zbog boljeg međusobnog skora.\nCedevita u poslednjem kolu gostuje Promiteasu, a Trento čeka Gran Kanariju. U zavisnosti od rezultata tih mečeva Partizan će dobiti protivnika. Ako Olimpija slavi onda će oni ići na crno-bele, a ukoliko izgube, a Trento slavi, onda će Italijani u grupu F. U slučaju da oba tim izgube, gledaćemo ABA duel u Evrokupu.\nPotencijalna grupa Partizana:\nTop 16 faza Evrokupa kreće 13. januara 2021, a plej-of ja na programu od 23. marta do 5. maja sledeće godine.\n► Partizanu se ponovio Pariz!


Vesti online / Vesti / Srbija / Vučić u petak objavljuje početak izborne borbe protiv koga god bude trebalo - pa i protiv Nikolića\nVučić u petak objavljuje početak izborne borbe protiv koga god bude trebalo - pa i protiv Nikolića\nŠef SNS će u petak prisustvovati sednici Glavnog odbora stranke i objaviće početak izborne borbe, bez obzira na to protiv koga naprednjaci na predstojećim izborima budu morali da se bore, otkrio je "Blicu" izvor iz vrha SNS.\nU trci za predsedničku funkciju: Tomisalv Nikolić i Aleksandar Vučić\nPretpostavlja se da je ovo jasna poruka Tomislavu Nikoliću koji je, prema nezvaničnim informacijama, odlučio da se mimo Vučića kandiduje za još jedan mandat na mestu predsednika Srbije i time je izazvao zemljotres na srpskoj političkoj sceni.\nInače, komunikacija između premijera Aleksandra Vučića i predsednika Tomislava Nikolića pukla je od sinoć, kada je nezvanično objavljeno da će se Nikolić kandidovati za predsednika Srbije protiv Vučića.\nNikolić i Vučić su na prijemu povodom Dana državnosti nakratko porazgovarali, čini se u prijateljskom i opuštenom tonu, a aktuelni premijer i kandidat SNS za predsedničke izbore napustio je Andrićev venac ubrzo nakon što je predsednik Srbije održao govor, uz komentar da je to bio "govor predsednika koji priliči ovom svečanom trenutku". Zanimljivo je da prijemu nije prisustvovao niko od ministara iz Vlade Srbije.\n* "Vučić Nikoliću dao korektnu ponudu, preko toga neće ići"\n* SNS u strahu: Vučić se povlači iz politike?\nSamo sat ili dva kasnije, mediji su preneli nezvaničnu informaciju da je Nikolić odlučio da uđe u predsedničku trku. "Tanjug" je u sredu uveče stupio u kontakt sa Vučićem, ali on nije dao nikakav komentar.\nNikolićeva odluka da se ipak kandiduje je šokirala sve u Nemanjinoj 11, uključujući i premijera. Vučića je, saznaje "Blic", pogodio Nikolićev gest i to što nije najpre njemu saopštio odluku o kandidaturi, te "nema nameru da pozove Nikolića i ne očekuje Nikolićev poziv, jer ga više ne zanima".\nNikolić i Vučić više i nisu u kontaktu, a njihova "komunikacija" svela se na pismo koje je Nikolić pre dva dana uputio Vučiću, a u kojem je naveo šta sve traži od predsednika SNS da bi se povukao iz izborne trke.\nPrema rečima izvora "Blica", Nikolić je u pismu tražio sve ono što je svojevremeno, kako on to tumači, prepustio Vučiću - mesto premijera i stranku.\nPredsednik Srbije nije se ni danas zvanično oglašavao, a njegova savetnica Stanislava Pak je izjavila da "Nikolić očekuje da će sa Vučićem postići dogovor koji je u interesu Srbije".\n- Građani očekuju jedinstvo i slogu, i jednostrane odluke štete čitavoj Srbiji. Snaga poverenja građana ga obavezuje da nastavi aktivno da učestvuje u izvršnoj vlasti - izjavila je za "Sputnjik" Stanislava Pak.\nVodeći domaći politički analitičari složili su se danas da je Nikolićeva odluka da se kandiduje za još jedan mandat, uprkos odluci Predsedništva SNS, "zabijanje noža u leđa Vučiću". Niko od njih, međutim, aktuelnom predsedniku ne predviđa velike izborne šanse, ističući, pre svega, da premijer na svojoj strani ima čitavu stranačku infrastrukturu, neophodnu za uspešnu kampanju.\nKandidat za predsednika Srbije\nSRBIJA Strani mediji o Vučićevoj kandidaturi


15 Nov 2019 - 08:30 Vesti Link\nItalijansko-američki gigant Fiat Chrysler Automobiles u konfliktu je sa svojim prodajnim dilerima u SAD.\nNaime, prema izveštajima finansijskog magazina Blumberg (Bloomberg), FCA je u jednom trenutku imao na lageru čak 40.000 vozila koja nisu naručena, prenosi B92.\nOva strategija po kojoj fabrika proizvodi više automobila nego što prodavci žele poznata je već decenijama pod nazivom "banka prodaje". Iz FCA demantuju da su oživeli ovu strategiju, istakavši da imaju novu predvidljivu proizvodnju i efikasan sistem isporuke, kojim pokušava da uskladi očekivane narudžbe sa svojim lancem prodaje i proizvodnim planovima.\n"Pravimo vozila bez naručenih specifikacija nasuprot predviđene potražnje kako bi prava vozila bila dostupna dilerima kada im budu potrebna", kažu iz FCA. Iz FCA takođe ističu da se njihov sistem pokazao efikasnim i da su treći kvartal ove ghodine završili sa manje od 1.000 vozila na lageru koja nisu naručena.\nMeđutim, istraživanja pokazuju da je FCA daleko iznad proseka industrije u smislu koliko nova vozila provedu vremena u salonima pre prodaje. Dodge, Jeep i Chrysler imaju relativno kratak boravak koji varira 70-100 dana, ali se s druge strane dileri FIAT i Alfa Romeo vozila muče da ih prodaju pa ostaju u salonima čak i do 180 dana.


Kosovska skupština: Raskinućemo ugovor ako bife nastavi da nudi srpske proizvode\nVesti Autor:KoSSev19. nov. 202119:57 > 20:196 komentara\nŠef kabineta predsednika Skupštine Kosova, Iljir Krčelji, kazao je da je od privatnika koji upravlja skupštinskim bifeom zatražio da više ne služi proizvode iz Srbije, jer će u suprutnom biti raskinut ugovor sa njim, prenosi Kossev.\nKrčelji se ujedno ogradio, rekavši da bifeom upravlja privatnik koji je zaključio ugovor sa skupštinom pre 15 godina, pre nego što je Gljauk Konjufca postao predsednik najvišeg zakonodavnog tela, piše Kossev.\nPriština najavljuje nove mere, na udaru slatkiši iz Srbije\nSrbija 2020. izvezla više brašna na Kosovo, ali i dalje manje nego pre taksi\nMatić: Najavljene mere Prištine na konditorske proizvode – političke\nZahtev za izbacivanje srpskih proizvoda iz skupštinskog bifea stiže u vreme kada kosovska vlada radi na smanjenju uvoza iz Srbije.\nKosovska vlada je prethodno uvela antidamping mere od tri centa po kilogramu na uvoz životinjskog i živinskog koncentrata iz Srbije i još jednu sa istim iznosom na jedinicu građevinskog bloka poreklom iz Srbije.\nUjedno, juče je najavljeno uvođenje nove mere za konditorske proizvode iz Srbije, što je naišlo na kritiku zvaničnog Beograda.\nPoslanik opozicione Alijanse za budućnost Kosova Bek Beriša zatražio je ranije od predsednika kosovske skupštine da ukloni proizvode srpskog porekla iz skupštinskog bifea.\nBeriša je, kako su javili prištinski mediji, tokom sednice stavio piće srpske proizvodnje na sedište predsednika kosovske skupštine Konjufce i sedište namenjeno kosovskom premijeru.\n„U skupštinskom bifeu služe se pića iz Srbije. Zamolio sam Gljauka Konjufcu da ne dozvoli da se ovo piće služi jer se oni (Konjufca i premijer Aljbin Kurti) izuzetno protive srpskim proizvodima“, kazao je Beriša.


Predsednik Demokratskog saveza Kosova (DSK) Isa Mustafa još jednom je podsetio na stav svoje stranke o dijalogu sa Srbijom.\nMustafa je kazao kako, zbog onoga što je on nazvao zlobnim odnosom prema stavu DSK o dijalogu i poštovanju granica, uklanja deo teksta iz dokumenta koji odražava stav te stranke, prenosi Zeri.\n"DSK procenjuje da bi se konačni sporazum sa Srbijom trebao postići bez ugrožavanja bilo kog oblika državnosti Kosova, definisanim Deklaracijom o nezavisnosti od 17. februara 2008, Ustavom Republike Kosovo i Mišljenjem Međunarodnog suda pravde; granice, teritorijalni integritet i karakter unitarne države ne mogu biti tema dijaloga", napisao je Mustafa.\nOn je naveo da je "Glavni odbor DSK, na sastanku održanom 23. oktobra 2018. godine, usvoji dokument "Osnovni pravci DSK za dijalog između Republike Kosovo i Republike Srbije" objavljen na službenoj web stranici DSK".\nMustafa je naglasio da bilo koja druga izjava ne predstavlja stav DSK.\nKosovska skupština ove nedelje o dijalogu sa Beogradom


Ekonomista: Gubitak jednog državnog preduzeća u Srbiji dovoljan za dva klinička centra\nBeta 20. aprila 2017. 16:15\n„Javna i državna preduzeća već dugo imaju direktne negativne efekte na državni budžet jer je država počela da pokriva i one njihove dugove za koje po zakonu nema obavezu“, rekao je Randjelović koji je docent i prodekan na Ekonomskom fakultetu u Beogradu.\nDodao je da je tako plaćen Graspromu dug Srbijagasa i dug Petrohemije NIS-u, a u javnosti se pominje da će pre privatizacije RTB Bora država da preuzme deo dugovanja tog preduzeća, koja su veoma velika.\n„Ako bi se poreskim obveznicima ponudili ti podaci, verujem da bi politička podrška javnosti sprovodjenju tih reformi bila visoka“, rekao je Randjelović.\n„Deo objašnjenja se nalazi i u isprepletanosti interesa raznih interesnih grupa, koje svojim delovanjem usporavaju suštinske promene“, dodao je Randjelović.\n„To se vidi iz činjenice da Srbija ima znatno veće rashode za kamate – oko 3,5 odsto BDP-a, nego razvijene države s većim nivoom duga“, ocenio je Randjelović.\n„Ključni rizici za održanje do sada postignutih rezultata i za ostvarenje tog cilja, odnose se na reformu javnih i državnih preduzeća kako se njihovi gubici od više milijardi evra ne bi prelivali na poreske obveznike i poništili sve rezultate fiskalne konsolidacije“, rekao je Randjelović.\nDrugi potencijalni rizik, rekao je on, jeste „ponavljanje greške iz prethodnih epizoda fiskalne konsolidacije – da se, pošto se ostvare prvi pozitivni rezultati, oni većim delom neutrališu ekspanzivnom fiskalnom politikom“.\n„Svedoci smo brojnih obećanja i najava: od jednostranog smanjenja nekih poreza, do brzog rasta plata i penzija“, rekao je Randjelović.\nNa pitanje da li je realno da se ove godine smanje porezi na plate, Randjelović je rekao da je to slođeno pitanjei da bi ga trebalo posmatrati u kontekstu ciljeva koji se žele ostvariti reformom.\n„Ako je cilj smanjenje fiskalnog opterećenja zarada, to bi trebalo da obuhvata pre svega doprinose za socijalno osiguranje, budući da je zbirna stopa doprinosa 3,7 puta veća od stope poreza“, rekao je Randjelović.\nGodišnj prihodi od poreza i doprinosa na zarade, kako je navveo, iznose oko 4,5 milijardi evra, tako da i malo smanjenje stopa dovodi do velikog gubitka poreskih prihoda.\n„Takva reforma, pored smanjenja poreza i doprinosa na zarade, trebalo bi da obuhvati i kompenzatornu meru, odnosno povećanje nekih drugih poreza, na primer poreza na potrošnju (PDV) i akciza“, ocenio je Randjelović.\nBajden:Novi paket mera pomoći ekonomiji verovatno u januaru


Odense i Kopenhagen odigraće svoj meč u sklopu 3. prvenstvenog kola prvog ranga danskog fudbala “Superliga”. Odense se trenutno nalazi na drugoj poziciji na tabeli sa do sada 4 osvojena boda, dok je Kopenhagen na sedmom mestu uz 2 sakupljena poena.\n20.12.20 SL FC Kopenhagen – Odense 1 : 1\n13.09.20 SL Odense – FC Kopenhagen 3 : 2\n22.05.20 CF FC Kopenhagen – Odense 2 : 2\n16.12.19 SL FC Kopenhagen – Odense 2 : 1\n14.07.19 SL Odense – FC Kopenhagen 2 : 3\nNa poslednjih pet duela u nizu između ova dva rivala (gledajući sva takmičenja u kojima su se sastajali), i jedan i drugi tim su uspevali da postignu najmanje po jedan gol na svim tim susretima. Za nastavak ovog niza i tip na igru „GG“, nudi se koeficijent u visini od oko @1.70.\nUtakmica se igra u nedelju sa početkom od 18:00.\nPrethodni tekstMnogo golova u Švajcarskoj?\nSledeći tekstVeoma dug niz u Danskoj


Insajder | "Srpska će pomoći distriktu u borbi protiv virusa"\n"Srpska će pomoći distriktu u borbi protiv virusa"\nSrpski član Predsjedništva BiH Milorad Dodik obećao je danas u razgovoru sa gradonačelnikom Brčkog Sinišom Milićem jedan respirator za distrikt i pomoć u transportu zaštitne opreme koju je distrikt naručio iz Kine.\nDodik je rekao novinarima nakon sastanka sa Milićem da će bolnički kapaciteti Republike Srpske biti na raspolaganju distriktu u slučaju potrebe.\nSrpski član Predsjedništva BiH je istakao da će Srpska uvijek pitati i distrikt kako može da pomogne i šta mu je potrebno, te da će to biti urađeno u najboljoj mogućoj koordinaciji.\n"Brčko je dobar primjer u preduzetim mjerama sprečavanja širenja virusa. Ono što možemo da uradimo više, to je bolja koordinacija između granične policije i drugih agencija, pa i distrikta, jer imamo ljude koji prolaze, a ne obavijeste se druge agencije", rekao je Dodik.\nDodik je istakao da će sa pozicije koju obavlja učiniti da se ta koordinacija obezbijedi i da će danas zvati direktora Granične službe BiH kako bi se sa njim dogovorio oko potpisivanja protokola između bezbjednosnih agencija, a u vezi sa novonastalom situacijom.\nDodik je napomenuo da je sada na građanima Brčko distrikta, Republike Srpske i Federacije BiH koliko će se virus širiti.\n"Ukoliko ostanemo disciplinovani, ostanemo kući, pridržavamo se samoizolacije, možemo da računamo da ćemo u narednim sedmicama moći da iskontrolišemo određena kretanja. Kao što ste čuli iz kineskih iskustava tek 28. dan ako dođe do stagnacije oboljelih, možemo reći da smo ušli u fazu samokontrole. To ne znači da je stvar završena i ovo je vjerovatno nešto što će trajati nekoliko mjeseci. U tih nekoliko mjeseci moramo se organizovati na najbolji mogući način i moj apel je upravo te vrste", poručio je Dodik, koji je prethodno posjetio Fabriku ulja "Bimal" u Brčkom.\nMilić je rekao je nakon sastanka sa srpskim članom Predsjedništva BiH da je ohrabren najavama da postoji spremnost Srpske da distriktu pomogne u transportu zaštitnih sredstava koje namjerava da nabavi iz Kine, kao i zbog donacije jednog respiratora.\nMilić je istakao da je danas bila važna i posjeta Dodika "Bimalu", strateškom proizvođaču osnovnih životnih namirnica u BiH.\n"Veoma je važno što smo danas vidjeli da su magacini 'Bimala' puni. Nema potrebe za bilo kakvim poremećajem na tržištu, a naročito ne za panikom", rekao je Milić.\nOn je dodao da je važna inFormacija da je Dodik, zahvaljujući angažmanu Vlade Srbije i predsjednika Aleksandra Vučića, dogovorio kanale snabdijevanja sirovinama i repromaterijalom "Bimala", čija proizvodnja je osigurana za narednih šest mjeseci.\n"U 'Bimalu' radi 600 radnika. Danas sam dobio uvjeravanja da u 'Bimalu' ne namjeravaju da preduzimaju bilo kakve mjere zbog ove situacije i radnici će nastaviti da rade u tri smjene", istakao je Milić.\nOn je napomenuo da je danas Vlada distrikta razmatrala program mjera za oporavak privrede distrikta nakon što epidemija prođe, te da će neke mjere preduzimati i ranije.\n"`Bimal`, u mjeri u kojoj je bio pogođen ovom vanrednom situacijom, može računati na kontinuiranu podršku Vlade jer sa njima imamo i neke dugoročne planove", rekao je Milić.\nPandurević: Dodiku i Čoviću ne odgovara što su izgubili kontrolu nad...\nŠešić: Vanredno stanje nije bilo potrebno, podnijeli smo krivične...\nOd danas dozvoljen rad bazenima, "wellness" i spa centrima


Volvo XC60 i zvanično u Srbiji\n23 Okt 2008 - 12:21 Domaće tržište Link\nEkskluzivni uvoznik automobila Volvo na srpskom tržištu, Grand Motors, najavio je da je zvanično počeo prodaju novog modela u programu te marke - XC60. Srbija je jedno od prvih tržišta ne samo u regionu, već i u jugoistočnom delu Evrope na kojem je počela prodaja ovog noviteta, koji je najbezbednije ikada napravljeno Volvoovo vozilo, saopštio je Grand Motors.\nNašim kupcima će najzanimljivija biti verzija sa dizel motorom od 2,4 litra (163KS), koja, sa carinom, transportnim troškovima i PDV-om, košta 37.900 evra, u dinarskoj protivvrednosti.\nModel ima šestostepeni ručni menjač, pogon na sva četiri točka i bogat paket opreme Base.\nVozilo je imalo svečanu promociju na Osmom novosadskom auto sajmu Auto Show i bilo je među retkim pravim premijerama ove izložbe. Novi Volvoov adut je izazvao izuzetan interes posetilaca zbog atraktivnog dizajna, izvanrednog unutrašnjeg uređenja i brojnih elektronskih sistema koji čine da je bezbednost bez premca u njegovoj kategoriji.\nGrand Motors ističe da je XC60 prvo Volvoovo, ali za sada i jedino vozilo u klasi koje se serijski, bez doplate, oprema novim sigurnosnim sistemom City Safety.\nTo je „pametan" elektronsko-laserski sistem, koji automatski, bez vozačeve intervencije, pri brzinama nižim od 30 km/h sasvim zaustavlja XC60, ako se previše približava vozilu ispred njega, navedeno je u saopštenju.\nNe mogu da shvatim prednji deo. Nije tradicionalno oštar kao kod npr. "XC 90". Ipak, elegancija je prisutna.\nAutor Stefko 24 Okt 2008, 03:13


1 Mps / 34%\nPoslednja izmena 15:47\n09.09.2019 u 08:35\nRafael Nadal osvojio Ju-Es open\nNjUJORK – Španski teniser Rafael Nadal osvojio je titulu na Otvorenom prvenstvu SAD. Nadal je u finalu pobedio Danila Medvedeva iz Rusije sa 3:2 u setovima (7:5, 6:3, 5:7, 4:6, 6:4), prenosi Beta. Rafael Nadal je osvojio 19. grend slem titulu u karijeri, četvrtu na Ju-Es openu. Medvedev je propustio da osvoji prvu grend slem titulu u svom prvom finalu.\n08.09.2019 u 20:38\nPompeo: SAD se nadaju nastavku pregovora sa Severnom Korejom\nVAŠINGTON - SAD se nadaju da će se nastaviti pregovori o denuklearizaciji sa Severnom Korejom narednih dana ili nedelja, izjavio je američki državni sekretar Majk Pompeo. On je u intervjuu za televiziju Ej-Bi-Si rekao da SAD znaju da je severnokorejski lider Kim Džong Un privržen denuklearizaciji, prenosi Rojters. Pompeo je rekao da Severna Koreja, uprkos tome što nastavlja da testira kratkodometne rakete i što je po njemu razočaravajuće, nije prekršila obećanje dato američkom predsedniku Donaldu Trampu, kao i da cilj SAD ostaje denuklearizacija Severne Koreje. „Mislim da bi predsednik Tramp bio veoma razočaran ukoliko se lider Kim ne bi vratio pregovaračkom stolu ili ako bi nastavio sa izvođenjem raketnih proba koje nisu u skladu sa sporazumima koje su sklopili prilikom njihova\n08.09.2019 u 19:33\nTurska i SAD počele sa zajedničkim patrolama u sigurnosnoj zoni na severu Sirije\nTEL ABJAD, SIRIJA - Turske i američke trupe su danas sprovele prvu zajedničku kopnenu patrolu koje je vodilo američko oklopno vozilo ;u severoistočnoj Siriji, kao deo dogovora o „slobodnoj zoni” za koju se zalagala zvanična Ankara. Turska se nada da će ta zona, bar 30 kilometara duboko u teritoriji Sirije, držati sirijske Kurde dalje od turske granice. Turska sirijske Kurde, saveznike SAD u borbi protiv Islamske države, smatra pretnjom po sopstvenu bezbednost. Međutim, milicija sirijskih Kurda povuka se do sada samo 14 kilometra od turske granice, tako da ostaje da se vidi ko će faktički kontrolisati „slobodnu zonu”. Tursko ministarstvo odbrane je potvrdilo da je obavljena zajednička kopnena patrola i saopštilo da su u njoj korišćene i letelice. U inicijalnom sporazumu Vašingtona i\n08.09.2019 u 22:00\nPolitika pod gas-maskom\nUragani uglavnom dobijaju ljudska imena. Naučnici tvrde da se tako pustoš koju iza sebe ostavljaju bolje urezuje u ljudsko sećanje. Svetska meteorološka organizacija je sastavila listu imena za uragane koji bi ove godine mogli da se zakovitlaju nad Atlantikom i Pacifikom. Pominju se Lorenco, Imelda, Olga, Džeri... „Dorijan” koji ovih dana pustoši Bahame i obale SAD tek je četvrti na listi od 21 imena razarajućih vetrova koji bi do kraja godine mogli da se stušte na zemlje u Atlantskom okeanu. Ozbiljnost situacije je došla do tačke kada na nju ne mogu da zažmure ni oni koji bi je najradije otpisali kao još jednu podvalu snobova koji forsiraju priču o klimatskim promenama. Iako bi neko naivan možda pretpostavio da je time stavljena tačka na raspravu o utemeljenosti straha od uništavanja\n06.09.2019 u 20:00\nErdogan i Tramp izglađuju nesuglasice\nPredsednici Amerike i Turske Donald Tramp i Redžep Tajip Erdogan srešće se krajem meseca u Njujorku u pokušaju da zaustave dalje produbljivanje jaza između dve savezničke zemlje. Poslednjih godina odnose Vašingtona i Ankare opterećuju mnogi problemi, pre svega turska kupovina ruskih raketa S-400. Pentagon je za kaznu već suspendovao isporuke američkih borbenih aviona F-35 Ankari, iako ona od prvog dana, sa još devet zemalja NATO-a, učestvuje u njihovoj proizvodnji. „Ako SAD nastave takav stav prema našoj kupovini aviona F-35, onda će Turska morati da traži drugo rešenje. Mi to ne želimo, ali nama su potrebni savremeni borbeni avioni”, kaže predsednik Erdogan. To pitanje će sigurno biti u središtu pažnje kada se poslednjih dana septembra dvojica predsednika sretnu na marginama jesenjeg zasedanja\n06.09.2019 u 12:40\nDogovor znači da obe strane podjednako dobiju...\nDogovor Beograda i Prištine podrazumeva da i jedna i druga strana podjednako izgube, da bi obe strane podjednako dobile, poručio je danas predsednik Srbije Aleksandar Vučić posle razgovora sa senatorima Ronom Džonsonom i Krisom Marfijem. „To je jedini način kako dogovor može da se postigne”, istakao je Vučić. On je novinarima posle sastanka preneo da je američkim senatorima izneo nedvosmislen stav da Srbija očekuje ukidanje taksa i želi postizanje kompromisnog dogovora, ali i da taj dogovor ne može da bude ispunjenje ciljeva jedne strane, a da srpska strana ne dobije ništa. „To bi trebalo da bude dogovor u kojem bi i jedna i druga strana podjednako izgubile, da bi obe strane podjednako dobile”, rekao je Vučić na konferenciji za novinare, preneo je Tanjug. Vučić je rekao da je\n23.10.2019 u 15:45\nNemeš osvojio prvu medalju za Srbiju na Svetskim vojnim igrama\n23.10.2019 u 15:41\n23.10.2019 u 15:30\nBrnabić u Tokiju sa investitorima, premijerom Češke i predsednikom Moldavije\n23.10.2019 u 15:07\n23.10.2019 u 15:00\n23.10.2019 u 14:45\nVučić u BIA: Pred nama je teško vreme, očuvajmo mir


Evropska investicona banka u 2020. za 50 odsto povećala kreditiranje u regionu Zapadnog Balkana\nBeta 2. februara 2021. 15:50\nEvropska investiciona banka (EIB) objavila je danas da je uložila 873 miliona evra u Zapadni Balkan tokom 2020. godine, što je oko 50 odsto više nego u prethodnoj godini.\nVećina novca, odnosno 531 milion evra, je u skladu sa prioritetima Evropske unije za povećanje povezanosti plasirana u izgradnju i modernizaciju transportne infrastrukture u regionu.\nObezbedjena je i bespovratna pomoć EU od 12 miliona evra kroz Investicioni okvir za Zapadni Balkan (WBIF) za Koridor 5c u Bosni i Hercegovini, koji povezuje tu zemlju sa Hrvatskom i Madjarskom, navodi se u saopštenju EIB posle godišnje konferencije za novinare.\nBanka EU podržala je i druge važne inicijative, kao što je investicija od 65 miliona evra u digitalizaciju više od 1.500 škola u Srbiji. Taj projekat će omogućiti uvodjenje IT opreme i brzog internet, dok će 50.000 nastavnika dobiti obuku iz digitalnih veština.\nU skladu sa klimatskim ciljevima banke uloženo je 11 miliona evra u fabriku za preradu otpadnih voda na Kosovu, čime će oko 90.000 ljudi u opštini Gnjilane dobiti pristup pijaćoj vodi.\nEIB Grupacija, koja se sastoji od EIB i Evropskog investicionog fonda (EIF), podržala je mala i srednja preduzeća u 2020 godini, kreditima u vrednosti 320 miliona evra, koji su odobravani preko lokalnih banaka.\nU nastojanju da pomogne ublažavanju posledica pandemije korona virusa u zemljama Zapadnog Balkana, EIB je angažovala više od milijardu evra. Novac su dobio zdravstveni i privatni sektor, pre svega najugroženija mala preduzeća.\n„Drago mi je da je Grupacija EIB skoro udvostručila investicioni obim za Zapadni Balkan u jednoj od najizazovnijih godina u modernoj istoriji. Medjutim, nećemo usporiti, već nastavljamo da pomažemo regionu da prebrodi krizu, nastavi sa evropskim integracijama i ubrza neophodnu ekonomsku tranziciju za zelenom i digitalnom tržištu. Posebno smo ponosni što smo potpisali prvi podsticajni zajam za društveno odgovorna preduzeća koji će doprineti zapošljavanju mladih i razvoju ženskog preduzetništva, a počeli smo i sa investicijama u digitalizaciju privatnog i javnog sektora“, rekla je potpredsednica EIB Liljana Pavlova.\nKako je saopšteno, EIB planira da u 2021. godini podrži klimatske projekte, oporavak malih i srednjih preduzeća, povezivanje regionalnog tržišta, digitalnu transformaciju i projekte koji podstiču zapošljavanje ugroženig grupa.\nTa banka očekuje očekuje dobru saradnju sa svim partnerima uprimeni tog plana u vrednosti do devet milijardi evra za održivi rast i transport, digitalnu i zelenu transformaciju i stvaranje zajedničkog tržišta, kao i investicije do 20 milijardi evra uz pomoć Garancijskog instrumenta za Zapadni Balkan.


Pomozite bebi da napravi prve korake - Bebiron.net - Kompletan vodič za trudnice, porodilje i roditelje.\nU većini slučajeva beba pravi svoje prve korake negde oko prvog rođendana, ali ovaj period može da varira između 9 do 18 meseci. Pre nego što se to desi svako dete prolazi kroz određene faze koje su jedan od važnih koraka do konačnog cilja – samostalnog hodanja. Najvažnije je da tokom ovih faza beba koristi i ruke i noge kako bi postepeno sticala sve veće samopouzdanje.\nBeba je sa 8 meseci već jača i znatiželjna, pa u tom periodu pokušava da se podigne držeći se za nameštaj, ili za mamu i tatu. Ovo je pravo vreme da počinje da uspostavlja ravnotežu, ali će joj verovatno biti potrebna pomoć oko spuštanja, pa joj pomozite da se prvo spusti na kolena, pa u sedeći položaj.\nBeba između 12. i 15 meseca, počinje samostalno da hoda. Neke bebe međutim, još uvek uživaju da puze i lenje su da šetaju. Treba potsticati dete da što više vežba hodanje, pa naredni put kad krenete u šetnju, ostavite kolica kod kuće i zaista prošetajte sa svojim mališanom.\nNametanje neprirodnog položaja u dupku može da dovede do problema u razvoju kičmenog stuba\nIako vam se dubak možda čini kao dobra pomoć kada vaša beba počinje da uči da hoda, ipak postoje brojni razlozi zbog kojih se ne preporučuje.\nPoložaj u dupku nije prirodan, jer se beba na podlogu oslanja prstima i prednjim delom stopala, a retko kad celim stopalom. Osim toga ako kičma još uvek nije dovoljno razvijena da duže vreme bude u uspravljenom položaju, nametanje ovog neprirodnog položaja može da dovede do problema u razvoju kičmenog stuba.


Ministarstvo pravde: Netačni navodi suda u Kolmaru, Srbija je u potpunosti ispoštovala sve procedure\nM. D. 27. aprila 2017. 18:56\nMinistarstvo pravde saopštilo je da nisu tačni navodi suda u Kolmaru, koji je danas odlučivao o zahtevu za izručenje Ramuša Haradinaja, da Srbija nije ispoštovala proceduru i naglasilo da je Srbija u potpunosti ispoštovala sve procedure i zahteve, što je i sud potvrdio u izreci presude – da su ispunjeni uslovi za razmatranje zahteva za ekstradiciju, koji je Srbija dostavila u januaru.\nTo znači da je u potpunosti ispoštovana procedura koja je propisana Evropskom konvencijom o ekstradiciji i da je Srbija uz Zahtev za izručenje dostavila i Rešenje o sprovođenju istrage, Rešenje o određivanju pritvora, kao i Naredbu o izdavanju poternice. Navedeni dokumenti su bilo dovoljni da francuski organi i na osnovu toga utvrde da su ispunjeni svi neophodni uslovi potrebni za izručenje Ramuša Haradinaja, ukazalo je Ministarstvo pravde.\nSa druge strane, kaže se u saopštenju, poternica za Haradinajem, koja je raspisan 2004. godine, obuhvata i proširenu istragu, samim tim što naredba za proširenje istrage predstavlja deo jednog istog predmeta, što je ukazano i dostavljeno sudu, po njihovom nalogu iz marta ove godine.\nMinistarstvo pravde ukazuje da je sudu takođe dostavilo i dodatnu dokumentaciju koja ne predstavlja dopunu Zahteva za izručenje, već objašnjenje da se Ramuš Haradinaj ne tereti za ista dela pred srpskim organima, kao što se procesuirao pred Haškim sudom.\nHaradinaj: Priština u NATO-u vidi sigurnost i večni mir\n„Međusobnim priznanjem rat će zvanično biti prekinut“\nSpremaju žestoku provokaciju: Zločinca u centralnu Srbiju pozvao…\nPriština ruši pregovore: Gotovo je, sad moramo u završnu fazu!\nUpravo pojašnjenje koje je Srbija prosledila potvrđuje da se pred Tužilaštvom za ratne zločine protiv Ramuša Haradinaja vodi postupak za događaje koji su se dogodili u junu 1999. godine, a koji nisu bili obuhvaćeni postupkom pred Haškim sudom, gde mu se na teret stavljaju događaji iz 1998. godine, naglasio je Ministarstvo.\nIako je navedena dokumentacija blagovremeno dostavljena, sud u Kolmaru je održao još jedno ročište početkom marta, na kojem je dodatno zatražio od Srbije da dostavi odgovore u vezi sa izmenama krivično-pravnog sistema Republike Srbije (pojašnjenje novog Zakona o krivičnom postupku, tužilačke istrage, kao i delova Krivičnog zakonika, koji se odnose na propisane maksimalne kazne za delo stavljeno na teret, kao i rokove zastarelosti za krivična dela ratni zločini), što je Srbija i dostavila.\nU svakom slučaju, Srbija je, uz svo poštovanje kako domaćih tako i međunarodnih procedura o ekstradiciji, dostavila svu potrebnu dokumentaciju i više nego dovoljno potrebnih dokaza i činjenica, da francuskih sud u Kolmaru donese pozitivnu odluku i dozvoli da Ramuš Haradinaj bude izručen Srbiji, istaklo je Ministarstvo pravde.\nKolmarministarstvo pravdeRamuš Haradinaj\nZnajući srpske političare i njihove tajne akcije u inostranstvu i lažne domaće izjave, sklon sam da poverujem francuskom sudu. Šta je, recimo, sa „Žutom kućom“? Zašto se srpsko tužilaštvo pravi „ludo i mutavo“!\nHaradinaja skinuli sa poternice da bi mogao u Skoplje?\nI Haradinaj je konačno priznao: Kosovo nije država!\nHaradinaj: „Da li sam nekog ubio? Ne znam,…\nZa Haradinaja Preševo i Bujanovac „istočno…\nHaradinaj se obrušio na EU: Ako nemate kapacitete, zatražite…


Jose Mourinho: Čovjek koji ne gubi evropska finala – Magazin Plus\nHome/-TopSLIDE/Jose Mourinho: Čovjek koji ne gubi evropska finala\nČovjek koji ne gubi evropska finala\nRoma je osvajač prvog izdanja UEFA-ine Konferencijske lige.\nVučica je poslije vrlo intenzivnih 90 minuta igre u Tirani večeras pogotkom Zaniola iz 32. minute savladala Feyenoord i osvojila svoj drugi evropski trofej u klupskoj historiji. Prethodno je 1961. Roma osvojila Kup velesajamskih gradova.\nDo velikog uspjeha Romu je s klupe predvodio portugalski stručnjak Jose Mourinho, koji je tako postao prvi trener koji je osvojio sva tri aktuelna UEFA-ina klupska takmičenja, nakon što je osvajao Ligu prvaka s Portom i Interom, te Evropsku ligu s Portom (tada Kup UEFA) i Manchester Unitedom.\nOvo je za Mourinha bilo peto evropsko finale i peto u kojem je pobijedio. Čovjek jednostavno ne zna da ih gubi.\nPrvo evropsko finale u kojem je Mourinho predvodio neku ekipu bilo je u Sevilli 2003. godine kada je s Portom slavio protiv Celtica s 3:2.\nGodinu nakon toga, ekipu Porta Mourinho je odveo na krov Evrope slavivši u finalu Lige prvaka. U Gelsenkirchenu je igrano finale, a Porto je rezultatom 3:0 savladao Monaco i osvojio najveći trofej u klupskoj historiji.\nJose Mourinho je naredni put evropsko finale igrao i naravno pobijedio 2010. godine. Tada je predvodio Inter, a u finalu na Santiago Bernabeuu pao je Bayern rezultatom 2:0, a te sezone Inter je osvojio tripletu, osvojivši još italijansku ligu i Kup.\nNajzad, prije pet godina Mourinho je osvojio i Evropsku ligu, prvi put otkada se tako zove. U Štokholmu je predvodeći Manchester United s 2:0 savladan Ajax u finalu drugog po rangu UEFA-inog takmičenja.\nVečerašnji naslov s Romom nosi još jedan veliki značaj, jer je to prvi Romin trofej u Evropi nakon 1961. kada je osvojila Kup velesajamskih gradova.\nU slavlju nakon utakmice, Mourinho je prstima pokazivao broj pet, jasno aludirajući da mu je to peti evropski trofej, a treba svakako dodati i da je kao pomoćnik 1997. godine s Barcelonom osvojio UEFA-in Superkup.


Mediji u Srbiji pod jos jacom represijom vlasti\nKada drzavni javni tuzilac u jednoj zemlji izjavi da se izraziti porast kriminala u toj zemlji belezi samo u oblasti narkomanije i sferi informisanja, a onda ministar za telekomunikacije u istoj zemlji izjavi da ce za mesec dana pozatvarati 168 radio i 67 televizijskih stanica, to se moze naravno shvatiti kao namera vlasti te zemlje da se obracuna sa jednim od glavnih centara kriminala. Ali, kada taj isti drzavni javni tuzilac izjavi da u toj zemlji postoje »atraktivni slucajevi«, sto znaci da za javnog tuzioca postoje i oni »neatraktivni«, normalan covek se bar malo najezi, pitajuci se za kriterijume po kojima se »slucajevi« svrstavaju.\nAko jos pazljivo saslusa javnog tuzioca i cuje da su »atraktivni slucajevi« ubistva saveznog ministra vojnog Pavla Bulatovica, te ubistvo optuzenog za ratne zlocine Zeljka Raznatovica Arkana, kao i saobracajna nesreca u kojoj su ubijena cetiri clana opozicionog Srpskog pokreta obnove, a da u toj kategoriji »atraktivnih« nije i usred bela dana u centru grada izvedeno ubistvo Slavka Curuvije, uglednog novinara i vlasnika jednih dnevnih novina i jednog casopisa, mora se upitati kakva je to zemlja u kojoj je informisanje u istoj ravni sa narkomanijom. Ipak, kada cuje izjavu saveznog ministra za telekomunikacije te zemlje, a povodom pokusaja vlasti da ukloni repetitor jedne od najpopularnijih gradskih televizija u toj zemlji, neke stvari mu moraju postati jasnije.\nZa Studio B vazi isto sto i za sve takozvane opozicione stranke. Rec je o stranim placenicima bez morala i casti, sto se vidi iz dnevno plasirane kolicine lazi. Drzava nece da se pravda sto radi svoj posao, pa ni u segmentu telekomunikacija, rekao je Ivan Markovic savezni ministar za telekomunikacije na konferenciji za novinare 14. marta ove godine i dodao da je ministarstvo unutrasnjih poslova duzno da pruzi zastitu u sprovodjenju tog posla.\nI nadlezni u zemlji Srbiji su u skladu sa ovim stavovima nadleznih krenuli u »veliko spremanje«. Za dvadesetak dana marta oduzeli su opremu za emitovanje televizijskog i radio programa u lokalnim stanicama gradova Cuprije, Kraljeva, Nisa, Pozarevca, Pozege, Pirota, a svakoga dana nastavljaju da rade ovaj posao, koji su orocili do 31. marta. Istovremeno, predstavnik sudske vlasti tvrdi da »ne postoji nijedna sudska odluka u nasoj zemlji koja bi zabranjivala ili kojom je do sada zabranjeno bilo koje sredstvo informisanja. »To je demokratski kvalitet ove zemlje«, ocenio je, dodajuci da »nije zabrana slobode javne reci ako nadlezni organ zabrani neku informativnu ustanovu, televizijsku stanicu zboga toga sto je u ratnom stanju reemitovala program agresora«.\nGradjani u do sada »posecenim« gradovima nemaju isto misljenje kao i predstavnici vlasti, pa su prilikom njihovih »poseta« pruzali snazan otpor i sprecavali ih u »obavljanju posla«. Gradjani su i fizicki branili svoje, lokalne medije, a najtragicniji dogadjaj zbio se u Pozegi gde je jedan stariji gradjanin od uzbudjenja doziveo srcani udar i preminuo. U drugim mestima odrzavaju se svakodnevni protesti, a za sada najbrojniji su u Kraljevu gde se iz dana u dan okuplja vise hiljada gradjana, a prvog dana ih je prema procenama posmatraca bilo cak deset hiljada.\nVlast i dalje citav problem pokusava da objasni domacoj javnosti finansijskim razlozima i cinjenicom da mediji koji su se nasli na udaru duguju drzavi 120 miliona dinara za upotrebu frekvencija u periodu od juna 1998. do februara 2000. godine. Napadnuti mediji, s druge strane, ne spore da koriscene frekvencije najcesce nisu placene, ali pre svega zato sto su propisi ove iste vlasti bili takvi da se ni potrebna dokumentacija nije mogla kompletirati, na sta su oni jos tada upozoravali. Ipak, najveca medju njima, beogradski Studio B platio je zatrazeni iznos, iako ni do danas nije dobio trazenu specifikaciju troskova, sto jos nije otklonilo opasnost da »komisija« ne pokusa da zatvori i ovu kucu. Za taj dogadjaj i odbranu beogradske televizije spremaju se i gradjani i opozicione stranke. Vlast jos uvek ispipava puls javnog mnenja u unutrasnjosti i, nastavlja, pre svega, finansijsko iscrpljivanje stampanih nezavisnih medija. Najnoviji metod, pored vec oprobanog kaznjavanja putem presuda u hitnom, prekrsajnom sudskom postupku, je zabrana povecanja cena novina, a pocele su da se umnozavaju i krivicne prijave protiv novina i novinara. I kao vrhunac, u jeku »akcije« sredjivanja medijskog prostora, jedina domaca fabrika novinske hartije »Matroz« iz koje su, opet drzavnim propisima, nezavisni mediji naterani da nabavljaju papir za svoja izdanja, odlukom »nadleznih« staje sa radom. Onda nece biti moguce ni stampanje novina. Ali, zemlja u kojoj ministar informisanja govoreci o medijima i novinarima kaze da su izdajnici i da »ne biraju nikakva sredstva«, i ocenjuje da »zestoko napadaju« te »nasrcu na sve sto je srpsko, na sve sto je drzavno«, a sluze se »klevetama i falsifikatima, lazima i manipulacijama, najogoljenijim, svih vrsta« ne moze ni imati bolje stanje u njegovom resoru.


Iranci na ulicama proslavili istorijski sporazum\nSvet Autor:Tanjug14. jul. 201521:59 > 22:06\nIzvor: Tanjug/AP Photo/Ebrahim Norooz\nIranci su izašli na ulice Teherana kako bi proslavili postizanje istorijskog sporazuma sa svetskim silama o nuklearnom programu Irana, javljaju svetski mediji.\nUbrzo po okončanju dnevnog posta, kad je zašlo sunce, stotine mladih Iranaca i Iranki je izašlo na glavni trg u Teheranu kako bi izrazili radost zbog istorijskog dogovora, dok su odjekivale sirene automobila na ulicama, preneo je Rojters.\nMilioni Iranaca su pomno pratili višemesečne pregovore u iščekivanju da će dogovor, koji je konačno postignut danas, okončati višegodišnje sankcije i višedecenijsku izolaciju zemlje na međunarodnoj sceni.\nNa severu Teherana, gde žive bogatiji Iranci, vozači su iz automobila puštali glasnu muziku, a mladi duvali u vuvuzele. Takve scene iranska prestonica inače doživljava samo kad se država plasira za Svetski kup u fudbalu. Građani Teherana navode da policija nije intervenisala kako bi zaustavila ulične proslave, a neki policajci su im se čak pridružili, navodi izveštač Rojtersa, koji dodaje da ljudi kupuju bombone i dele ih na ulici.\nNeki mladi ljudi su izašli na ulice Teherana ogrnuti iranskom zastavom, noseći postere predsednika Hasana Rohanija i uzvikujući: „Rohani, hvala ti!“\nDrugi su nosili postere sa ispisanim sloganom „Nikad se ne predaj“, koji se povezuje sa Huseinom Musavijem, jednim od dvojice opozicionih političara koji je 2011. smešten u kućni pritvor nakon protesta njegovih pristalica, koje je policija ugušila. Izveštači sa lica mesta navode da je proslava istorijskog dogovora nešto mirnija u južnim i istočnim predgrađima Teherana, gde žive siromašniji Iranci.\nKonferencija za novinare na kojoj je objavljeno postizanje dogovora posle maratonskih pregovora u Beču je prenošena uživo na državnoj iranskoj televiziji, kao i govor američkog predsednika Baraka Obame tim povodom, što je do pre nekoliko meseci bilo gotovo nezamislivo, navodi Rojters.\nPosle višegodišnjih pregovora Iran i šest svetskih sila postigli su danas u Beču istorijski dogovor o iranskom nuklearnom programu koji predviđa da Teheran ograniči svoje nuklearne ambicije u zamenu za ukidanje sankcija, što bi moglo da predstavlja prekretnicu u međunarodnim odnosima.


Poziv mladima koji žele da postanu budući preduzetnici | MINA\nNaslovnica MINA Business Poziv mladima koji žele da postanu budući preduzetnici\nPoziv mladima koji žele da postanu budući preduzetnici\nPodgorica, (MINA-BUSINESS) – Centar za ekonomski prosperitet i slobodu (CEPS) u partnerstvu sa hercegnovskim Sekretarijatom za kulturu i obrazovanje pozvao je mlade koji žele da postanu kreatori promjena i budući preduzetnici da se prijave za Social Impact Award program.\nIz CEPS-a je saopšteno da će mladi društveni preduzetnici i ove godine moći da prijave svoje ideje, a najbolji timovi dobiće mentorsku podršku, početni kapital od 1,5 hiljade EUR i putovanje na međunarodni samit koji se ove godine održava u Pragu.\n„Za program se mogu prijaviti studenti i srednjoškolci, kao i svi pojedinci ili timovi sačinjeni od članova koji imaju od 16 do 30 godina. Prijavljivanje projekata će biti moguće do 15. maja, na platformi https://montenegro.socialimpactaward.net/“, navodi se u saopštenju iz Kabineta predsjednika hercegnovske Opštine.\nPrijave za obuke na temu kreiranja ideja sa društvenim uticajem, struktuiranja ideja, kreiranja uticaja, poslovnog modeliranja i poslovnog planiranja za opštinu Herceg Novi do 13. marta.\nSocial Impact Award (SIA) najveći je međunarodni projekat na temu društvenog biznisa, posvećen mladima, koji je 2009. godine pokrenuo Impact Hub Vienna, u partnerstvu sa Erste Fondacijom i Vienna University of Economics and Business.\n„Fokus programa je na mladima od 16 do 30 godina starosti koji su voljni da doprinesu radu na društvenoj promjeni i budu dio razvoja društvenog preduzetništva u zemlji i svijetu. Program se danas sprovodi u više od 15 zemalja Evrope, Azije i Afrike te obuhvata više od osam hiljada mladih godišnje“, navodi se u saopštenju.\nSocial Impact Award program u Crnoj Gori realizuje CEPS u partnerstvu sa Ministarstvom ekonomije, Erste bankom i Evropskim fondom za jugoistočnu Evropu (EFSE), uz pokroviteljstvo Investiciono-razvojnog fonda i Fonda za aktivno građanstvo (FAKT).\n„Misija projekta je promocija društvenog preduzetništva među mladima. Suština takvog biznisa je poslovanje koje donosi zaradu i istovremeno rješava neki od društvenih problema, bilo da je riječ o zapošljavanju ugroženih društvenih grupa ili rješavanju problema lokalnih zajednica“, zaključuje se u saopštenju.\nGlavna vijest MINA-Business - 25/05/2020\nPodgorica, (MINA-BUSINESS) – Nacionalno koordinaciono tijelo (NKT) ima zadatak da nađe najbolje rješenje za...\nMINA Business MINA-Business - 25/05/2020\nPodgorica, (MINA-BUSINESS) - U Crnoj Gori je na kraju aprila bilo 190,38 hiljada korisnika...\nKotor, (MINA-BUSINESS) - Javni konkurs za raspodjelu sredstava u iznosu od 15 hiljada EUR...